text:
ISAHLUKO SETHOBA
Wasebenzisa Ingqiqo
1-3. (a) Yaba sesichengeni njani indlu ka-Abhigali? (b) Yintoni esiza kuyifunda ngeli bhinqa lisisilumko?
UABHIGALI wayebona ukuba eli tyendyana lomfana linexhala. Lalingcangcazela kukothuka
2 Yayiqalwe nguNabhali yonke le nto. Wayevukwe likakade lakhe lokusa nenkohlakalo. Kodwa ke, kwesi sihlandlo wadibana neembila zithutha
Yintoni eyayinokwenziwa ngumfazi nje omnye kumkhosi ongako?
3 Kuqala, makhe sifunde okungakumbi ngalo mfazi usisilumko. Wayengubani uAbhigali? Yabangelwa yintoni le ntlekele? Yintoni esinokuyifunda kumzekelo wakhe wokholo?
“Wayeqiqa Yaye Eyinzwakazi”
4. Wayeyindoda enjani uNabhali?
4 Abhigali noNabhali babengafanelani. UNabhali wayemkhethe kakuhle umfazi, kodwa yena uAbhigali wayefumene indoda engenangqondo. Ewe kona, le ndoda yayisisityebi. Ngenxa yoko yayizibona inguthile, kodwa abanye abantu babeyijonga njani? Bambalwa abantu iBhayibhile ebachaza njengabangabhadlanga njengoNabhali. Kwaigama lakhe lithetha “Ukungabi nangqiqo” okanye “Isidenge.” Ngaba eli gama walithiywa ngabazali bakhe okanye walifumana xa sele ekhulile ngenxa yendlela awayeziphethe ngayo? Enoba kwakuyintoni na, wayesisidenge njengokuba negama lalisitsho. UNabhali ‘wayengqwabalala noqheliselo lwakhe lulubi.’ Wayelinxila eligagamela abantu, esoyikwa yaye ecatshukelwa.
5, 6. (a) Ucinga ukuba ziziphi iimpawu zika-Abhigali ezazithandeka? (b) Yintoni ekusenokwenzeka ukuba yabangela uAbhigali atshate nongantweni wendoda?
5 UAbhigali wayehluke mpela kuNabhali. Igama lakhe lalithetha ukuthi “Utata Uzibangele Uvuyo.” Ootata abaninzi baba nelunda ngeentombi zabo ezintle kodwa bonwaba ngakumbi xa zineempawu ezithandekayo. Amaxesha amaninzi abantu abahle abazikhathazi ngokuhlakulela iimpawu ezintle njengokuba nengqiqo, ubulumko, inkalipho okanye ukholo. Wayengenjalo uAbhigali. IBhayibhile iyamzukisa ngenxa yengqiqo nobuhle bakhe.
6 Abantu abaninzi namhlanje basenokuzibuza ukuba kwakutheni ukuze umfazi okrelekrele ngolo hlobo atshate ungantweni wendoda. Ungalibali ukuba ngamaxesha okubhalwa kweBhayibhile abantu abaninzi babebonelwa ngabazali babo. Kwanaxa bengabonelwanga, yayibaluleke gqitha imvume yabazali. Ngaba bethu abazali baka-Abhigali bamtshatisa noNabhali kuba bethanda ubutyebi nodumo lwakhe? Ngaba benziwa kukuhlupheka? Enoba sasiyintoni isizathu, imali kaNabhali ayizange imenze abe ngumyeni ofanelekileyo.
7. (a) Yintoni abamele bayiphephe abazali xa befundisa abantwana babo ukuhlonela umtshato? (b) Wayezimisele ukwenza ntoni uAbhigali?
7 Abazali abalumkileyo bafundisa abantwana babo ukuba bawujonge ngendlela efanelekileyo umtshato. Ababakhuthazi abantwana babo ukuba batshate nabantu abanemali okanye baqalise ukuthandana bengekakulungeli ukuthwala iimbopheleleko. (1 Kor. 7:36) Noko ke, uAbhigali wayengenakuba sakwazi ukucinga ngezo zinto. Enoba sasiyintoni isizathu, ngoku wayesele etshatile noNabhali yaye wayezimisele ukwenza konke okusemandleni ukuze uphumelele umtshato wakhe.
‘Wabakhalimela Kakhulu’
8. Wayethuke bani uNabhali, yaye kutheni sinokuthi wayezibethekisa ngenyhek’ etyeni?
8 UNabhali wayemfake engxakini enkulu uAbhigali. Kaloku wayethuke uDavide ngenkqu. UDavide wayengumkhonzi kaYehova othembekileyo owayethanjiswe ngumprofeti uSamuweli, nto leyo eyayibonisa ukuba uThixo wayemkhethile ukuba angene ezihlangwini zikaSawule njengokumkani. (1 Sam. 16:1, 2, 11-13) UDavide owayebaleke uKumkani uSawule onomona nowayefuna ukumbulala, wayehlala endle kunye nomkhosi wakhe wamadoda angama-600.
9, 10. (a) UDavide namajoni akhe babenyamezele buphi ubunzima? (b) Yintoni eyayimele yenze uNabhali akuxabise oko kwenziwa nguDavide namadoda akhe? (Funda nombhalo osemazantsi wesiqendu 10.)
9 UNabhali wayehlala eMahon kodwa wayesebenza eKarmele, indawo ekufutshane ekusenokwenzeka ukuba wayenomhlaba kuyo. * Ezo dolophu zazinengca eninzi eyayinokutyiwa ziigusha zakhe ezingama-3 000. Kodwa ke loo mhlaba wawujikelezwe yintlango. Ngasezantsi kwakukho intlango enkulu yaseParan. Kanti ngasempuma, indlela eya kuLwandle Lwetyuwa yayinqumla kwintlango eyomileyo enemiwonyo nemiqolomba. Kucacile ukuba uDavide namadoda akhe babephila nzima kule mimandla, ukutya bekufumana ngokuzingela yaye benyamezele iimeko ezinzima. Babedla ngokudibana nabafana ababesalusa imfuyo kaNabhali owayesisityebi.
10 Loo majoni ayesebenza nzima abaphatha njani abelusi? Kwakunokuba lula ngawo ukumane ezithathela kuloo mhlambi, kodwa ke akazange ayenze loo nto. Kunoko awukhusela umhlambi kunye nabelusi bakaNabhali. (Funda eyoku-1 kaSamuweli 25:15, 16.) Iigusha nabelusi zaziba sezingozini ezininzi. Zazixhaphakile izilwanyana zasendle ezidla iigusha yaye babekufutshane nomda osemazantsi wakwaSirayeli, awayedla ngokungena ngawo amatutu xa eze kuba. *
11, 12. (a) UDavide wabubonisa njani ubuchule bokuthetha nentlonelo kwisicelo sakhe esasisiya kuNabhali? (b) Yintoni eyayiphosakele ngendlela uNabhali awasiphendula ngayo isicelo sikaDavide?
11 Kufanele ukuba kwakungumsebenzi onzima ukondla loo madoda entlango. Ngoko ke, ngenye imini uDavide wathumela amadoda alishumi ukuba aye kucela uncedo kuNabhali. UDavide wawathuma ngexesha elifanelekileyo. Yayilixesha lokucheba izimvu, xesha elo abantu babesiba nobubele yaye kukho nokutya okuninzi. Kwakhona, uDavide wayewakhethe kakuhle namazwi akhe, ethetha ngembeko. Wada wazazisa kuNabhali ngokuthi ‘unyana wakho uDavide,’ mhlawumbi emhlonela ngenxa yobudala bakhe. Wathini uNabhali?
12 Waba ligqabi ngumsindo! Xa wayechazela uAbhigali, umfana ekuthethwe ngaye ekuqaleni wathi uNabhali ‘wabakhalimela kakhulu.’ UNabhali owayeligqolo wakhalazela ukuphisa ngesonka, amanzi kunye nenyama yakhe exheliweyo. Wamgculela uDavide esithi akabalulekanga nganto yaye kuye wayefana nje nomkhonzi oqhweshileyo. Mhlawumbi uNabhali wayemjonga ngendlela efanayo naleyo uSawule onentiyo, wayemjonga ngayo uDavide. Loo madoda mabini ayengenayo imbono kaYehova. UThixo wayemthanda uDavide, kuye wayengelokhoboka elinemvukelo kodwa wayengukumkani olandelayo wakwaSirayeli.
13. (a) UDavide wasabela njani ekuqaleni kwisithuko sikaNabhali? (b) Umgaqo okuYakobi 1:20, usifundisa ntoni ngesenzo sikaDavide?
13 UDavide waba lugcwabevu ngumsindo esakuva ingxelo yaloo madoda awayewathumile. Wathi kuwo: “Bhinqani elowo ikrele lakhe!” UDavide waxhoba waza wakhokela amadoda angama-400 kumadoda akhe esiya kuhlasela. Wayezimisele ukucima igama layo yonke into eyindoda endlwini kaNabhali. (1 Sam. 25:12, 13, 21, 22) Siyaqondakala isizathu sokuba uDavide abe nomsindo kodwa wayengafanelanga abulale onke amadoda alapho. IBhayibhile ithi: “Ingqumbo yomntu ayisebenzi bulungisa bukaThixo.” (Yak. 1:20) Noko ke, uAbhigali wayeza kuyisindisa njani intsapho yakhe?
‘Makubongwe Ukuba Nengqiqo Kwakho’
14. (a) UAbhigali walithabatha ngayiphi indlela inyathelo lokuqala ekulungiseni ingxaki kaNabhali? (b) Sinokufunda ntoni kwindlela awayohluke ngayo uNabhali kuAbhigali? (Funda umbhalo osemazantsi.)
14 Singatsho sithi sesilibonile inyathelo lokuqala elathatyathwa nguAbhigali ukuze alungise le ngxaki. Ngokungafaniyo noNabhali indoda yakhe, yena uAbhigali wayezimisele ukuphulaphula. Xa wayechaza isizathu sokuba angawusi lo mba kuNabhali, lo mfana usisicaka wathi: ‘Ngumfo olitshivela ukuba kungathethwa naye.’ * (1 Sam. 25:17) Okubuhlungu kukuba ukuzicingela ngokugqithiseleyo kukaNabhali kwamenza akaphulaphula. Nanamhlanje baxhaphikile abantu abazicingela ngolo hlobo. Lo mfana wayesazi ukuba uAbhigali wayehlukile, yaye ngokuqinisekileyo yiloo nto eyamenza wayixelela yena le ngxaki.
Ngokungafaniyo noNabhali indoda yakhe, uAbhigali wayezimisele ukuphulaphula
15, 16. (a) UAbhigali wazibonakalisa njani engumfazi ofana nalo ufanelekayo ochazwe kwiMizekeliso? (b) Kutheni sinokuthi uAbhigali wayengavukeli ubuntloko bomyeni wakhe?
15 UAbhigali wacinga waza wenza into ngokukhawuleza. Sifunda oku: “Kwaoko uAbhigali wangxama.” Isenzi esithi “ukungxama” sisetyenziswa izihlandlo ezine kule ngxelo kubhekiswa kweli bhinqa. Waphathela uDavide kunye namadoda akhe isipho. Sasiquka isonka, iwayini, inyama yegusha, iinkozo ezigcadiweyo, izicumba zeerasintyisi nezamakhiwane. Kucacile ukuba uAbhigali wayezazi kakuhle izinto awayenazo nento eyayiqhubeka emzini wakhe, kanye njengalaa mfazi ukhutheleyo kuthethwa ngaye kwiMizekeliso. (IMize. 31:10-31) Ukutya wakuphathisa abakhonzi bakhe waza yena walandela ngasemva. Siva oku: “Kodwa akayixelelanga nto indoda yakhe uNabhali.”
16 Ngaba oku kuthetha ukuba uAbhigali wayevukela ubuntloko bendoda yakhe? Nakanye; khumbula ukuba uNabhali wayephethe kakubi umthanjiswa kaYehova, nto leyo eyayinokuphumela ekubeni kubulawe abantu abamsulwa abaninzi bendlu yakhe. Ukuba uAbhigali wayesuke wasonga izandla, ngaba wayeza kuba netyala naye njengomyeni wakhe? Enoba kuyintoni, kwakufuneka ngoku athobele uThixo kunokuba athobele umyeni wakhe.
17, 18. UAbhigali wenza ntoni akudibana noDavide, yaye yintoni eyenza amazwi akhe anamandla?
17 Kungekudala uAbhigali wadibana noDavide kunye namadoda akhe. Kwakhona wangxama, kweli tyeli esehla e-esileni lakhe waza wazithoba kuDavide. (1 Sam. 25:20, 23) Emva koko waphalaza imbilini yakhe kuDavide, embongoza ukuba enzele inceba indoda yakhe kunye nendlu yakhe. Yintoni eyawenza anamandla amazwi akhe?
18 Wayithwala emagxeni akhe loo ngxaki waza wacela uDavide ukuba amxolele. Wavuma ukuba indoda yakhe yayingabhadlanga kanye njengoko negama layo lalisitsho, mhlawumbi ebonisa ukuba uDavide wayeya kuba uzithoba isidima ngokuyohlwaya. Wachaza ukuba wayemthemba uDavide njengommeli kaYehova yaye eqonda ukuba wayesilwa “iimfazwe zikaYehova.” Wabonisa nokuba wayesazi isithembiso sikaYehova kuDavide ngokuphathelele ubukumkani kuba wathi: “UYehova . . . ngokuqinisekileyo uya kukumisela njengenkokeli phezu koSirayeli.” Ukongezelela, wabongoza uDavide ukuba angenzi nto eyayiza kumenza abe netyala legazi okanye eyayiza kuba “sisizathu sokuhexa”
19. UDavide wasabela njani kumazwi ka-Abhigali, yaye kwakutheni ukuze amncome?
19 Wathini yena uDavide? Wazamkela izipho zika-Abhigali waza wathi: “Makabongwe uYehova uThixo kaSirayeli, okuthumeleyo ngale mini wandihlangabeza! Makubongwe nokuba nengqiqo kwakho, kubongwe nawe ondithinteleyo ngale mini ndingangeni etyaleni legazi nasekuzisindiseni ngesam isandla.” UDavide wamncoma ngokuba nesibindi nokumsindisa kwakhe kwityala legazi. Wathi kuye: “Nyuka ngoxolo uye endlwini yakho,” ibe ngokuthobeka wongezelela wathi: “Ndiliphulaphule ilizwi lakho.”
“Nali Ikhobokazana Lakho”
20, 21. (a) Yintoni oyithandayo ngokubuyela kuka-Abhigali kumyeni wakhe? (b) UAbhigali wayibonisa njani inkalipho nengqiqo xa wayekhetha ixesha lokuthetha noNabhali?
20 Emva kokuba emkile, kufanele ukuba uAbhigali waqhubeka ecinga ngencoko yakhe noDavide; wawuphawula umahluko phakathi kwalo ndoda ithembekileyo nenobubele kunye neso sikhohlakali sendoda awayetshate naso. Kodwa ke akazange ahlale ecinga ngezo zinto. Kaloku iBhayibhile ihlabela mgama isithi: “Kamva uAbhigali wafika kuNabhali.” Ewe wabuyela endodeni yakhe ezimisele kangangoko ukuphumeza indima yakhe njengomfazi. Kwakufuneka amxelele ngezipho awayeziphe uDavide namadoda akhe. Wayenelungelo lokwazi. Kwakufuneka amxelele nangehlazo lakhe elikhulu nengozi awayemsindise kuyo
21 Nakweli tyeli uAbhigali wabonisa isibindi nengqiqo, kuba walinda de kwalusuku olulandelayo, xa engasanxilanga. Kaloku xa engasanxilanga wayeza kumphulaphula kakuhle, nakuba nangoku umsindo wakhe wawusempumlweni. Nangona kunjalo, wathetha naye waza wamchazela yonke into eyenzekileyo. Ngokuqinisekileyo wayelindele ukuba abe ligqabi ngumsindo, mhlawumbi ade ambethe nokumbetha. Kodwa ke wasuka woma.
22. Kwenzeka ntoni kuNabhali, yaye yintoni esinokuyifunda ngokuphathwa kakubi kwabantu emtshatweni?
22 Kwakwenzeke ntoni ngoku kumfo omkhulu? “Intliziyo yakhe yafa ngaphakathi kwakhe, yena ke waba njengelitye.” Mhlawumbi wayefe icala. Noko ke, malunga neentsuku ezilishumi kamva, wafa
23. Ziziphi ezinye iintsikelelo ezafunyanwa nguAbhigali, yaye wabonisa njani ukuba ezi ntsikelelo zazingamtshintshanga?
23 Ngaphezu kokuhlangulwa kuloo mtshato, uAbhigali wayeza kusikelelwa nangenye indlela. Xa uDavide weva ukuba uNabhali ufile, wathuma amadoda akhe ukuba aye kumcelela umtshato kuAbhigali. Yathi le ntokazi: “Nali ikhobokazana lakho lokuba sisicakakazi sokuhlamba iinyawo zabakhonzi benkosi yam.” Kucacile ukuba isimo sakhe sengqondo asizange sitshintshe kuba ngoku wayeza kuba ngumfazi kaDavide! Kwakhona le ngxelo ithi wangxama, ezilungiselela ukuya kuDavide.
24. Ziziphi iimvavanyo awajamelana nazo uAbhigali, yaye umyeni wakhe noThixo wakhe bamjonga njani?
24 Asifanelanga sicinge ukuba ukutshata noDavide kwakuza kumenza aphile ubomi obutofotofo uAbhigali. Kaloku ngeloo xesha uDavide wayesele etshate noAhinowam, yaye kufanele ukuba abafazi abathembekileyo abatshatele kwisithembu babe neengxaki. NoDavide ke wayengekabi ngukumkani; wayeseza kuba neengxaki ezininzi ngaphambi kokuba akhonze uYehova kweso sikhundla. Njengokuba uAbhigali wayenceda yaye exhasa uDavide ngalo lonke ixesha lokudla kwakhe amazimba, ekugqibeleni wamzalela nonyana, waqonda ukuba wayenomyeni owayemxabisa yaye emkhusela. Ngesinye isihlandlo wade wamhlangula nakubahlaseli ababemthimbile! (1 Sam. 30:1-19) Ngoko uDavide waxelisa uYehova uThixo obathandayo aze abaxabise abafazi abalumkileyo, abanesibindi nabathembekileyo.
^ isiqe. 9 Le yayingeyiyo iNtaba yeKarmele ekummandla ongasentla, apho kamva umprofeti uEliya wakhuphisana nabaprofeti bakaBhahali. (Funda iSahluko 10.) Le Karmele kuthethwa ngayo yayiyidolophu eyayikwintlango esemazantsi.
^ isiqe. 10 Kusenokwenzeka ukuba uDavide wayecinga ukuba wayekhonza uYehova uThixo ngokukhusela abanini-mhlaba kunye nemihlambi yabo. Ngaloo mihla, yayiyinjongo kaYehova ukuba inzala ka-Abraham, uIsake noYakobi ihlale kwelo lizwe. Ngoko ukuyikhusela kubahlaseli bamanye amazwe kunye namasela yayiluhlobo oluthile lwenkonzo engcwele.
^ isiqe. 14 Ibinzana elasetyenziswa ngulo mfana apha ngokoqobo lithetha ukuthi “unyana kabheliyali (ungantweni).” Ezinye iinguqulelo zeBhayibhile zichaza uNabhali njengendoda “engaphulaphuli mntu,” yaye ziqukumbela ngokuthi, “akuyomfuneko ukuthetha naye.”


c: text/html

text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
15 Wathetha ngokubhekele phaya uYehova kuMoses, esithi:
2 “Thetha koonyana bakaSirayeli, uthi kubo, ‘Xa nithe ekugqibeleni nafika ezweni lokuhlala kwenu, endininika lona,+
3 nimele nenze umnikelo wasemlilweni kuYehova,+ umnikelo otshiswayo+ okanye umbingelelo wesibhambathiso esikhethekileyo nokuba ngowokuzithandela+ nokuba ngowemithendeleko yenu yamaxesha+ amisiweyo, niwenze ube livumba elithozamisayo kuYehova,+ nithabathe emhlambini weenkomo okanye emhlambini weegusha;
4 lowo uwusondezayo umnikelo wakhe ukwamele asondeze kuYehova umnikelo wokudla okuziinkozo womgubo ocolekileyo,+ osisahlulo seshumi se-efa, ogalelwe ioli esisahlulo sesine sehin.
5 Yaye ufanele usondeze nesahlulo sesine sehin yewayini yomnikelo othululwayo,+ ndawonye nomnikelo otshiswayo okanye sihambisane nombingelelo wenkunzi nganye yemvana.
6 Okanye inkunzi yegusha ifanele ihambisane nomnikelo wokudla okuziinkozo ozizahlulo ezibini zesishumi somgubo ocolekileyo, ogalelwe ioli esisahlulo sesithathu sehin.
7 Yaye ufanele usondeze nesahlulo sesithathu sehin yewayini yomnikelo othululwayo, ibe livumba elithozamisayo kuYehova elo.
8 “‘Kodwa xa uthe wenza umnikelo otshiswayo+ ngenkunzi yenkomo okanye umbingelelo wesibhambathiso esikhethekileyo+ okanye imibingelelo yobudlelane kuYehova,+
9 wosondeza ndawonye nenkunzi leyo yenkomo umnikelo wokudla okuziinkozo+ ozizahlulo ezithathu zesishumi somgubo ocolekileyo, ogalelwe ioli esisiqingatha sehin.
10 Yaye ufanele usondeze nesiqingatha sehin yewayini yomnikelo othululwayo,+ ibe livumba elithozamisayo kuYehova elo.
11 Le yindlela ekufanele kwenziwe ngayo ngenkunzi yenkomo nganye okanye ngenkunzi yegusha nganye okanye ngentloko nganye yenkunzi yemvana okanye yebhokhwe.
12 Kungakhathaliseki ukuba ninikele inani elingakanani na, nifanele nenjenjalo kuyo nganye ngokwenani lazo.
13 Le yindlela afanele enze ngayo wonk’ ubani oyinzalelwane ekusondezeni kwakhe umnikelo wasemlilweni, olivumba elithozamisayo kuYehova.+
14 “‘Xa athe waphambukela kuni umphambukeli okanye uthile ophakathi kwenu ezizukulwaneni zenu, umele enze umnikelo wasemlilweni, olivumba elithozamisayo kuYehova, kanye njengoko nisenza nina, ufanele enjenjalo naye.+
15 Ngokubhekisele kulo ibandla, woba mnye ummiselo kuni nakumphambukeli ophambukele kuni.+ Woba ngummiselo wexesha elinganammiselo kwizizukulwana zenu. Njengoko ninjalo nina, woba njalo umphambukeli phambi koYehova.+
16 Umthetho woba mnye nesigwebo sibe sinye kuni nakumphambukeli ophambukele kuni.’”+
17 Waqhubeka ethetha uYehova kuMoses, esithi:
18 “Thetha koonyana bakaSirayeli, uthi kubo, ‘Ekufikeni kwenu ezweni elo ndinisa kulo,+
19 nimele ekudleni kwenu nasiphi na isonka selizwe elo,+ nenze umnikelo kuYehova.
20 Nifanele nenze umnikelo wentlahlela+ yomgrayo ongamaqebengwana abusazinge. Nifanele niwunikele ngendlela eninikela ngayo umnikelo wesanda.
21 Inxalenye yentlahlela yomgrayo wenu nifanele niyinike uYehova njengomnikelo kuzo zonke izizukulwana zenu.
22 “‘Ukuba ke nithe nenza impazamo naza anayenza yonke le miyalelo,+ ayithethileyo uYehova kuMoses,
23 konke uYehova aniyalele kona ngoMoses kususela kumhla uYehova awaniyalela ngawo ukusa phambili ezizukulwaneni zenu,
24 kothi ukuba ithe impazamo leyo yenziweyo ayabonakala emehlweni endibano, indibano iphela inikele ithole lenkomo eliyinkunzi libe linye njengomnikelo otshiswayo olivumba elithozamisayo kuYehova, ndawonye nomnikelo walo wokudla okuziinkozo nomnikelo walo othululwayo ngokwenkqubo eqhelekileyo,+ netakane lebhokhwe elinye libe ngumnikelo wesono.+
25 Yaye umele ayicamagushele+ umbingeleli indibano iphela yoonyana bakaSirayeli, baze ke baxolelwe; ngokuba ibiyimpazamo leyo,+ yaye bona, bawuzisile umnikelo wabo wasemlilweni kuYehova nomnikelo wabo wesono phambi koYehova ngenxa yempazamo yabo.
26 Yoxolelwa+ ke indibano iphela yoonyana bakaSirayeli nomphambukeli ophambukele phakathi kwabo, ngokuba kube yimpazamo oko ebantwini bonke.
27 “‘Ukuba nawuphi na umphefumlo uthe wona ngempazamo,+ ngoko umele usondeze ithokazi lebhokhwe elikunyaka walo wokuqala libe ngumnikelo wesono.+
28 Umbingeleli umele awucamagushele umphefumlo lowo wenze impazamo ngokona ungaqondanga phambi koYehova, yaye akuwucamagushela, woxolelwa ke.+
29 Kwinzalelwane yoonyana bakaSirayeli nakumphambukeli ophambukele phakathi kwenu, woba mnye umthetho kuni ngokuphathelele ukwenza okuthile ungaqondanga.+
30 “‘Kodwa wona umphefumlo owenza okuthile ngabom,+ enoba yinzalelwane okanye ngumphambukeli, ngokuthi utshabhise uYehova,+ loo mphefumlo umele unqunyulwe ungabikho phakathi kwabantu bakowawo.+
31 Ngenxa yokuba ulidelile ilizwi likaYehova+ waza wawaphula+ nomyalelo wakhe, loo mphefumlo umele unqunyulwe ngenene.+ Isiphoso sawo siphezu kwawo.’”+
32 Ngoxa oonyana bakaSirayeli babesesentlango, bafumana umntu etheza iinkuni ngomhla wesabatha.+
33 Baza abo bamfumanayo etheza iinkuni bamzisa kuMoses nakuAron nakwindibano iphela.
34 Ngoko ke bamvalela,+ kuba kwakungekaxelwa ngokucacileyo okwakufanele kwenziwe kuye.
35 Ekuhambeni kwexesha wathi uYehova kuMoses: “Makabulawe+ afe loo mntu, imgibisele indibano iphela ngamatye ngaphandle kwenkampu.”+
36 Ngoko ke indibano iphela yamkhuphela ngaphandle kwenkampu yaza yamgibisela ngamatye wafa, kanye njengoko uYehova wamyalelayo uMoses.
37 Waqhubeka uYehova esithi kuMoses:
38 “Thetha koonyana bakaSirayeli, uthi kubo mabazenzele imiphetho emasondweni ezambatho zabo kwizizukulwana zabo, bafake umtya oluhlaza emphethweni wesondo elo,+
39 ‘Lowo mayibe ngumphetho kuni, nithi nakuwubona niyikhumbule yonke imiyalelo+ kaYehova nize niyenze, ningabhaduli nilandele iintliziyo zenu namehlo enu,+ eniye naba neentlobano zokuziphatha okubi ngokulandela zona.+
40 Injongo yoku kukuba niyikhumbule nize niyenze ngokuqinisekileyo yonke imiyalelo yam nize ngenene nibe ngcwele kuThixo wenu.+
41 NdinguYehova uThixo wenu, onikhuphileyo ezweni laseYiputa ukuba ndibe nguThixo kuni.+ NdinguYehova uThixo wenu.’”+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Numeri 15
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
Hlala Unyanisekile KuYehova
“Ngamana uYehova angaba phakathi kwam nawe naphakathi kwenzala yam nenzala yakho ukusa kwixesha elingenammiselo.”—1 SAMUWELI 20:42.
IINGOMA: 125, 62
1, 2. Kutheni ubuhlobo bukaYonatan noDavide bungumzekelo omhle wokunyaniseka?
KUMELE ukuba uYonatan wayemangalisiwe kukubona indlela ityendyana elinguDavide elalikhaliphe ngayo. UDavide wayebulele ingxilimbela yomFilisti enguGoliyati, waza ‘intloko yakhe’ wayisa kutata kaYonatan, uKumkani uSawule wakwaSirayeli. (1 Samuweli 17:57) UYonatan wayengayithandabuzi into yokuba uDavide wayexhaswa nguThixo, ibe ukususela ngoko yena noDavide baba ngabahlobo abasenyongweni. Bathembisa ukuba babeya kuhlala benyanisekile omnye komnye. (1 Samuweli 18:1-3) Ibe ngokwenene, uYonatan wahlala ethembekile kuDavide ubomi bakhe bonke.
2 UYonatan wahlala enyanisekile kuDavide nangona uYehova wakhetha uDavide kunaye, njengokumkani olandelayo wakwaSirayeli. Ibe waba buhlungu xa uSawule wazama ukumbulala umhlobo wakhe uDavide. Wayesazi ukuba uDavide wayesentlango eHoreshe, ngoko waya apho ukuze amkhuthaze ukuba aqhubeke ethembela ngoYehova. UYonatan wathi kuye: “Musa ukoyika; kuba isandla sikaSawule ubawo asiyi kukufumana, yaye wena kanye uya kuba ngukumkani phezu koSirayeli, mna ke ndiya kuba ngowesibini kuwe.”—1 Samuweli 23:16, 17.
3. Yintoni eyayibalulekile kuYonatan ngaphezu kokunyaniseka kuDavide, ibe sikwazi njani oko? (Jonga umfanekiso osekuqaleni.)
3 Ngokuqhelekileyo, siyabahlonela abantu abanyanisekileyo. Kodwa ngaba uYonatan simhlonela nje kuphela kuba wayenyaniseke kuDavide? Hayi, kaloku eyona nto yayibalulekile kuye, yayikukunyaniseka kuThixo. Yiloo nto kanye eyabangela ukuba anyaniseke kuDavide, aze angammoneli nangona wayeza kuba ngukumkani endaweni yakhe. UYonatan wada wamnceda uDavide ukuba athembele ngoYehova. Bobabini bahlala benyanisekile kuYehova, nomnye komnye. Basigcina isithembiso ababesenzile esisesi: “Ngamana uYehova angaba phakathi kwam nawe naphakathi kwenzala yam nenzala yakho ukusa kwixesha elingenammiselo.”—1 Samuweli 20:42.
4. (a) Yintoni eya kusenza sivuye size saneliseke? (b) Siza kuthetha ngantoni kweli nqaku?
4 Nathi simele sinyaniseke kwiintsapho zethu, abahlobo, kunye nabazalwana noodade abasebandleni. (1 Tesalonika 2:10, 11) Kodwa okubaluleke nangakumbi kukunyaniseka kuYehova. Nguye osinike ubomi! (ISityhilelo 4:11) Xa sinyanisekile kuye, siyavuya size saneliseke. Kodwa siyazi ukuba simele sinyaniseke kuye naxa kunzima. Kweli nqaku, siza kuthetha ngeendlela ezine umzekelo kaYonatan onokusinceda ngazo sihlale sinyanisekile kuYehova: (1) xa sivakalelwa kukuba umntu osegunyeni akayifanelanga intlonelo yethu, (2) xa kufuneka sikhethe ukuba sinyaniseke kubani, (3) xa umzalwana othabath’ ukhokelo engasiqondi kakuhle okanye esiphatha ngendlela engafanelekanga, (4) naxa sivakalelwa kukuba kunzima ukugcina isithembiso.
XA SIVAKALELWA KUKUBA UMNTU OSEGUNYENI AKAYIFANELANGA INTLONELO YETHU
5. Yintoni eyabangela kwanzima ukuba abantu bakwaSirayeli banyaniseke kuThixo ngoxa uSawule wayengukumkani?
5 UYonatan nabantu bakwaSirayeli babekwimeko enzima. Uyise, uKumkani uSawule, wayeyekile ukuthobela uYehova, waza wagatywa nguye. (1 Samuweli 15:17-23) Sekunjalo, uThixo wamyeka waqhubeka elawula kangangeminyaka. Ngoko, kwakunzima ukuba abantu bakaThixo baqhubeke benyanisekile kuye ekubeni ukumkani awayemkhethile ukuba ‘ahlale etroneni yakhe’ wayesenza izinto ezimbi kakhulu.—1 Kronike 29:23.
6. Yintoni ebonisa ukuba uYonatan wahlala enyanisekile kuYehova?
6 UYonatan wahlala enyanisekile kuYehova. Khawucinge nje ngoko wakwenzayo ngokukhawuleza emva kokuba uSawule eqalise ukungamthobeli uThixo. (1 Samuweli 13:13, 14) Ngelo xesha, kweza umkhosi omkhulu wamaFilisti ngeenqwelo zokulwa eziyi-30 000, uze kuhlasela uSirayeli. USawule wayenamajoni nje ayi-600, yaye inguye noYonatan kuphela ababenezixhobo. Kodwa uYonatan wayengoyiki. Wakhumbula amazwi omprofeti uSamuweli athi: “UYehova akayi kubalahla abantu bakhe ngenxa yegama lakhe elikhulu.” (1 Samuweli 12:22) UYonatan wathi kwelinye ijoni: “Akukho sithintelo kuYehova ukuba asindise ngabaninzi okanye ngabambalwa.” Ngoko yena nelo joni bahlasela iqela lamaFilisti, baza babulala malunga ne-20 yawo. UYonatan wayenokholo kuYehova waza wasikelelwa. UYehova wenza kwakho inyikima, aza amaFilisti oyika. Ngoko ahlaselana abulalana, aza amaSirayeli aba ayoyisa ngaloo ndlela.—1 Samuweli 13:5, 15, 22; 14:1, 2, 6, 14, 15, 20.
7. UYonatan wamphatha njani uyise?
7 Nangona uSawule waqhubeka engamthobeli uYehova, uYonatan waqhubeka emthobela uyise xa kufanelekile. Ngokomzekelo, wayesiya naye emfazweni ukuze bakhusele abantu bakaYehova.—1 Samuweli 31:1, 2.
8, 9. Sinyaniseka njani kuThixo xa sihlonela abo banegunya?
8 NjengoYonatan, sinokunyaniseka kuYehova ngokuthobela urhulumente welizwe esikulo, xa kufanelekile. UYehova uyawavumela la ‘magunya ongamileyo’ ukuba asilawule, yaye ufuna siwahlonele. (Funda amaRoma 13:1, 2.) Yiyo loo nto kufuneka silihlonele igosa laseburhulumenteni naxa linganyanisekanga, ibe sivakalelwa kukuba aliyifanelanga intlonelo yethu. Enyanisweni, simele sibahlonele bonke abantu abanikwe igunya nguYehova.—1 Korinte 11:3; Hebhere 13:17.
9 UOlga, udade waseMzantsi Merika, wabonisa ukunyaniseka kuYehova ngokuhlonela umyeni wakhe nangona wayemphethe kakubi. [1] (Jonga umbhalo osekugqibeleni.) Ngamanye amaxesha, umyeni wakhe wayengamthethisi, ukusuka apho athethe amazwi abuhlungu, kuba nje lo dade eliNgqina likaYehova. Wamgrogrisa nangokumshiya, emke nabantwana. Kodwa uOlga akazange ‘abuyisele ububi ngobubi.’ Wazama kangangoko ukuba ngumfazi olungileyo. Wayemphekela, emhlambela impahla, enyamekela namanye amalungu entsapho yakhe. (Roma 12:17) Ibe maxa wambi wayemkhapha xa esiya kutyelela intsapho yakowabo nabahlobo. Ngokomzekelo, wamkhapha xa wayesiya kumngcwabo kayise owawukwenye idolophu, walungiselela yonke into ababeza kuyidinga. Wamlinda ngaphandle njengoko kwakuqhutywa umngcwabo ecaweni. Emva kweminyaka emininzi, umyeni kaOlga wayeka ukumphatha kakubi ngenxa yomonde nentlonelo awayesoloko enayo. Ngoku uyamkhuthaza ukuba aye ezintlanganisweni, ade amse ngokwakhe. Ngamanye amaxesha naye uyaya ezintlanganisweni.—1 Petros 3:1.
XA KUFUNEKA SIKHETHE UKUBA SINYANISEKE KUBANI
10. Wayazi njani uYonatan into yokuba umele anyaniseke kubani?
10 Xa uSawule wathi uza kumbulala uDavide, uYonatan kwafuneka enze isigqibo esinzima. Wayefuna ukunyaniseka kuyise, kodwa wayefuna ukunyaniseka nakuDavide. Wayesazi ukuba uThixo wayexhasa uDavide kungekhona uSawule, ngoko wakhetha ukunyaniseka kuDavide. Wathi kuDavide makazimele, waza wacenga uSawule ukuba angambulali.—Funda eyoku-1 kaSamuweli 19:1-6.
11, 12. Ukuthanda uThixo kusinceda njani sikhethe ukunyaniseka kuye?
11 UAlice, udade waseOstreliya, kwafuneka akhethe ukuba uza kunyaniseka kubani. Ngoxa wayesafundelwa iBhayibhile, wabalisela abantu bakowabo ngezinto awayezifunda. Wabachazela nokuba uyekile ukubhiyozela iKrismesi. Ekuqaleni babephoxekile nje kuphela, kodwa kamva bamqumbela kakhulu. Babevakalelwa kukuba uAlice akasabakhathalelanga. Umama wakhe wada wathi akafuni nokuphinda ambone. UAlice uthi: “Ndandothukile ibe ndibuhlungu kakhulu, kuba ndandibathanda abantu basekhaya. Nakuba kunjalo, ndagqiba kwelokuba uYehova noNyana wakhe bamele beze kuqala ebomini bam, ndaza ndabhaptizwa kwindibano elandelayo.”—Mateyu 10:37.
12 Asimele sinyaniseke kwiqela lezemidlalo, isikolo, okanye ilizwe, ngaphezu kokunyaniseka kuYehova. Ngokomzekelo, uHenry wayethanda ukudlala ichess esikolweni ibe efuna ukuba yintshatsheli. Kodwa ekubeni wayeyidlala qho ngeempela-veki, wayengenalo ixesha lokuya entsimini nasezintlanganisweni. Uthi waphawula ukuba unyaniseke kwisikolo sakhe ngaphezu kokunyaniseka kuThixo. Ngoko wagqiba kwelokuba ayeke ukudlala ichess.—Mateyu 6:33.
13. Ukunyaniseka kuYehova kungasinceda njani simelane neengxaki zentsapho?
13 Ngamanye amaxesha kusenokuba nzima ukunyaniseka kuwo onke amalungu entsapho ngaxeshanye. Ngokomzekelo, uKen uthi: “Umama wayesele aluphele, ngoko ndandifuna ukumtyelela rhoqo, aze naye amane eza kuhlala nathi. Kodwa yena nomfazi wam babengavani. Ndandingakwazi ukubanelisa ngaxeshanye.” UKen wacingisisa ngoko kuthethwa yiBhayibhile waza waqonda ukuba umele anelise umfazi wakhe aze anyaniseke kuye. Ngoko weza necebo elamanelisayo umfazi wakhe. Wamcacisela ukuba kutheni emele abe nobubele kumama wakhe. Wacacisela nomama wakhe isizathu sokuba efanele amhlonele umfazi wakhe.—Funda iGenesis 2:24; 1 Korinte 13:4, 5.
XA UMZALWANA ENGASIQONDI KAKUHLE OKANYE ESIPHATHA NGENDLELA ENGAFANELEKANGA
14. USawule wamphatha kakubi njani uYonatan?
14 Sinako ukunyaniseka kuYehova naxa umzalwana othabath’ ukhokelo esiphatha ngendlela engafanelekanga. UKumkani uSawule wayemiselwe nguThixo, kodwa wamphatha kakubi unyana wakhe. Wayengaqondi ukuba kutheni uYonatan emthanda uDavide. Ngoko xa uYonatan wazama ukunceda uDavide, uSawule wacaphuka kakhulu, waza wamhlazisa phambi kwabantu abaninzi. Kodwa uYonatan akazange ayeke ukumhlonela uyise. Kwangaxeshanye, wahlala enyanisekile kuYehova nakuDavide awayemkhethile ukuba abe ngukumkani olandelayo kwaSirayeli.—1 Samuweli 20:30-41.
15. Ukuba umzalwana usiphatha ngendlela engafanelekanga, simele sisabele njani?
15 Emabandleni esikuwo namhlanje, abazalwana abathabath’ ukhokelo bazama ukuphatha bonke abantu ngendlela efanelekileyo. Kodwa ke, aba bazalwana abafezekanga. Ngenxa yoko, basenokungasiqondi isizathu sokuba senze into ethile. (1 Samuweli 1:13-17) Ngoko ukuba bayasigweba okanye basiphathe ngendlela engafanelekanga, simele sihlale sithembekile kuYehova.
XA KUNZIMA UKUGCINA ISITHEMBISO
16. Kuxa kutheni apho kufuneka sinyaniseke kuThixo size singacingeli iziqu zethu?
16 USawule wayefuna ibe nguYonatan ongena ezihlangwini zakhe, ingabi nguDavide. (1 Samuweli 20:31) Kodwa uYonatan wayemthanda uYehova ibe enyanisekile kuye. Ngoko kunokuba acingele isiqu sakhe, waba ngumhlobo osenyongweni kaDavide, waza wasigcina nesithembiso sakhe kuye. Enyanisweni, wonk’ ubani othanda uYehova nonyanisekileyo kuye ‘ufunga angajiki, nokuba kubi kuye.’ (INdumiso 15:4) Ngenxa yokuba sinyanisekile kuThixo, siya kuzigcina izithembiso zethu. Ngokomzekelo, ukuba senze isivumelwano somsebenzi simele senze njengoko sigqibile, enoba iimeko zinzima kangakanani na. Naxa sineengxaki emitshatweni yethu, siya kubonisa ukuba siyamthanda uYehova ngokuhlala sinyanisekile kumaqabane ethu.—Funda uMalaki 2:13-16.
17. Likuncede njani eli nqaku?
17 NjengoYonatan, sifuna ukunyaniseka kuThixo nokuba sele kinzima. Ngoko masihlale sinyanisekile kubazalwana noodadewethu, xa besidanisa. Oko kuya kuyivuyisa intliziyo kaYehova, kuze nathi kusenze sonwabe. (IMizekeliso 27:11) Sinokuqiniseka ukuba uya kusoloko esenzela okona kusilungeleyo, aze asinyamekele. Kwinqaku elilandelayo, siza kufunda ngabantu bexesha likaDavide ababenyanisekile nababenganyanisekanga.
^ [1] (isiqendu 9) Amanye amagama atshintshiwe.


text:
ISAHLUKO 21
UYesu Utyhila “Ubulumko Obuvela KuThixo”
1-3. Abamelwane bakaYesu bangaphambili basabela njani kwimfundiso yakhe, yaye yintoni abangazange bayiqonde ngaye?
ABAPHULAPHULI babekhwankqisiwe. Umfana onguYesu wayemi phambi kwabo endlwini yesikhungu ebafundisa. Babemqhelile—wayekhulele esixekweni sabo, yaye wasebenza iminyaka emininzi phakathi kwabo njengomchweli. Mhlawumbi abanye babo babehlala kwizindlu uYesu awayencedise ukuzakha, okanye mhlawumbi babelima ngamakhuba nangeedyokhwe awayezenze ngezandla zakhe. * Kodwa babeza kusabela njani kwimfundiso yalo mntu wayesakuba ngumchweli?
2 Inkoliso yabo babemphulaphule yakhwankqiswa, yaza yabuza isithi: “Lo mntu ubufumene phi na obu bulumko?” Kwakhona bongezelela bathi: “Lo ngumchweli unyana kaMariya.” (Mateyu 13:54-58; Marko 6:1-3) Ngelishwa, aba bamelwane bakaYesu baqiqa ngelithi, ‘Lo mchweli ngumntu nje wasekuhlaleni njengathi.’ Phezu kwawo nje amazwi akhe obulumko, bamgatya. Babengazi ukuba ubulumko bakhe babungaveli kuye.
3 UYesu wabufumana phi obu bulumko? Wathi: “Oko ndikufundisayo asikokwam, kodwa kokwalowo wandithumayo.” (Yohane 7:16) Umpostile uPawulos wachaza ukuba uYesu “kuthi uye waba bubulumko obuvela kuThixo.” (1 Korinte 1:30) Ubulumko bukaYehova bubonakaliswa ngoNyana wakhe, uYesu. Eneneni, ngangendlela okwakuyinyaniso ngayo oku uYesu wada wathi: “Mna noBawo sibanye.” (Yohane 10:30) Makhe sihlolisise iinkalo ezintathu uYesu awabonakalisa ngazo “ubulumko obuvela kuThixo.”
Oko Wakufundisayo
4. (a) Wawusithini umxholo wesigidimi sikaYesu, yaye kutheni oko kwakubaluleke kakhulu? (b) Kutheni amacebiso kaYesu ayesoloko eluncedo yaye ebazuzisa abo baphulaphuleyo?
4 Okokuqala, khawucinge nje ngoko uYesu wakufundisayo. Umxholo wesigidimi sakhe wawusithi “iindaba ezilungileyo zobukumkani.” (Luka 4:43) Kwakubaluleke kakhulu oko ngenxa yendima eyayiza kufezwa buBukumkani ekuthetheleleni ulongamo lukaYehova nasekuziseni iintsikelelo ezihlala zihleli eluntwini. Kwakhona, kwimfundiso yakhe uYesu wanikela amacebiso obulumko ngobomi bemihla ngemihla. Wazingqina ‘enguMcebisi Omangalisayo’ owaxelwa kwangaphambili. (Isaya 9:6) Eneneni, ayenokuthini ukungamangalisi amacebiso akhe? Wayenolwazi olugqithiseleyo ngeLizwi likaThixo nangokuthanda kwakhe, eyiqonda ngokupheleleyo indlela ababunjwe ngayo abantu, yaye ebathanda ngokunzulu abantu. Ngoko ke, amacebiso akhe ayesoloko eluncedo yaye ebazuzisa abo baphulaphuleyo. UYesu wayethetha “amazwi obomi obungunaphakade.” Eneneni, xa amacebiso akhe esetyenziswa, akhokelela kusindiso.—Yohane 6:68.
5. Yiyiphi eminye yemibandela awayigubungelayo uYesu kwiNtshumayelo yaseNtabeni?
5 INtshumayelo yaseNtabeni ingumzekelo obalaseleyo wobulumko obugqithiseleyo obufumaneka kwiimfundiso zikaYesu. Le ntshumayelo, njengoko ibhalwe kuMateyu 5:3–7:27, isenokuba yanikelwa ngemizuzu engama-20 kuphela. Kodwa amacebiso akuyo akaphelelwa lixesha—asabalulekile nanamhlanje kanye njengoko ayenjalo ekuqaleni. UYesu wagubungela imibandela eyahlukahlukeneyo, kuquka indlela yokwakha ulwalamano oluhle nabanye (5:23-26, 38-42; 7:1-5, 12), indlela yokulondoloza ukucoceka kokuziphatha (5:27-32), nendlela yokuphila ubomi obunenjongo (6:19-24; 7:24-27). Kodwa uYesu wenza okungaphezu kokubaxelela nje kuphela ngekhondo lobulumko abo babephulaphule; wababonisa ngokubacacisela, ngokuqiqa nabo, nangokubanika ubungqina.
6-8. (a) Ziziphi izizathu ezinamandla zokuphepha ukuxhalaba azinikelayo uYesu? (b) Yintoni ebonisa ukuba amacebiso kaYesu abonakalisa ubulumko baphezulu?
6 Ngokomzekelo, khawucinge nje ngecebiso lobulumko likaYesu lendlela yokujamelana nokuxhalabela izinto eziphathekayo, njengoko lichazwe kuMateyu isahluko 6. UYesu wacebisa wathi: “Musani ukuxhalela imiphefumlo yenu mayela noko niya kukudla okanye niya kukusela, okanye imizimba yenu mayela noko niya kukunxiba.” (Indinyana 25) Ukutya nempahla zizinto eziyimfuneko, yaye kukokwemvelo ukuzixhalabisa ngendlela yokuzifumana. Kodwa uYesu usixelela ukuba ‘singazixhalabisi’ ngezi zinto. * Ngoba?
7 Khawuphulaphule njengoko uYesu eqiqa nabantu. Ekubeni uYehova esinike ubomi nomzimba, ngaba angoyiswa kukusinika ukutya kokuxhasa obo bomi nempahla yokwambathisa loo mzimba? (Indinyana 25) Ukuba uThixo unika iintaka ukutya aze ambathise iintyatyambo ngobuhle, hayi indlela aya kubanyamekela ngakumbi ngayo abakhonzi bakhe abangabantu! (Indinyana 26, 28-30) Ngokwenene, asikho isizathu sokuxhalaba. Akunakubandisa ubomi bethu nakancinane nje. * (Indinyana 27) Sinokukuphepha njani ukuxhalaba? UYesu usicebisa esithi: Qhubekani nikubeka kuqala ebomini benu ukunqula uThixo. Abo benjenjalo banokuqiniseka ukuba zonke iintswelo zabo zemihla ngemihla “ziya kongezelelwa” kubo nguYise osemazulwini. (Indinyana 33) Okokugqibela, uYesu unikela elona cebiso liluncedo—thabatha usuku lube lunye ngexesha. Kutheni usongeza amaxhala engomso kulawo anamhlanje? (Indinyana 34) Ngaphezu koko, kutheni uzixhalabisa ngokungeyomfuneko ngezinto ezisenokungaze zenzeke? Ukusebenzisa elo cebiso lobulumko kunokusisindisa kwintlungu eninzi kweli hlabathi lizaliswe ziingcinezelo.
8 Ngokucacileyo, amacebiso kaYesu aluncedo namhlanje njengokuba ayenjalo ukuwanikela kwakhe malunga nama-2 000 eminyaka eyadlulayo. Ngaba oko akubobungqina bobulumko baphezulu? Kwanelona cebiso lobulumko lomcebisi ongumntu lidla ngokuphelelwa lixesha kuze kufuneke ukuba lihlaziywe okanye litshintshwe. Noko ke, zona iimfundiso zikaYesu ziye zamelana nokutshintsha kwamaxesha. Kodwa akufanele kusimangalise oko, kuba lo Mcebisi uMangalisayo wayethetha “amazwi kaThixo.”—Yohane 3:34.
Indlela Awayefundisa Ngayo
9. Athini amanye amajoni ngemfundiso kaYesu, yaye kutheni oko yayingekokuzibaxa izinto?
9 Inkalo yesibini uYesu abonakalisa ngayo ubulumko bukaThixo yayiyindlela awayefundisa ngayo. Ngesinye isihlandlo, amajoni athile awayethunywe ukuba aye kumbamba abuya ephaca, esithi: “Akuzange kubekho omnye umntu othetha njengalo.” (Yohane 7:45, 46) Oku yayingekokubaxwa kwezinto. Kubo bonke abantu abakha baphila, uYesu, ‘owayevela kummandla ongaphezulu,’ wayenowona vimba mkhulu wolwazi namava awayenokuthaphula kuwo. (Yohane 8:23) Enyanisweni wafundisa ngendlela ekungekho mntu wakha wafundisa ngayo. Khawuqwalasele ezimbini nje kuphela zeendlela awayefundisa ngazo lo Mfundisi usisilumko.
“Zathi khamnqa izihlwele yindlela yakhe yokufundisa”
10, 11. (a) Kutheni imangalisa nje indlela uYesu awayisebenzisa ngayo imizekeliso? (b) Yiyiphi imizekelo ebonisa isizathu sokuba ukufundisa kukaYesu ngamabali kube nempumelelo?
10 Ukusebenzisa imizekeliso ngokuphumelelayo. Sixelelwa ukuba “uYesu [wathetha] ngemizekeliso kwizihlwele. Eneneni, wayengathethi kubo ngaphandle kwangomzekeliso.” (Mateyu 13:34) Ngokwenene buyamangalisa ubuchule bakhe obungenakulinganiswa nanto bokufundisa iinyaniso ezibalaseleyo ngokusebenzisa izinto zobomi bemihla ngemihla. Abalimi abatyala iimbewu, abafazi abalungiselela ukubhaka isonka, abantwana abadlala kwindawo yembutho, abalobi abarhola iminatha, abalusi abakhangela izimvu ezilahlekileyo—ezi zizinto abo babemphulaphule ababezibone kangangezihlandlo ezininzi. Xa inyaniso ebalulekileyo inxulunyaniswa nezinto eziqhelekileyo, loo nyaniso ibetheleleka msinya nangokunzulu engqondweni nasentliziyweni.—Mateyu 11:16-19; 13:3-8, 33, 47-50; 18:12-14.
11 Ngokufuthi uYesu wayesebenzisa amabali amafutshane awayefundisa ngawo indlela yokuziphatha okanye inyaniso yokomoya. Ekubeni kulula ukuwaqonda nokuwakhumbula amabali kuneengcamango ezingaqondwayo, amabali amafutshane ayesenza kube lula ukuziqonda iimfundiso zikaYesu. Kumabali amaninzi, uYesu wayemchaza uYise ngemizekeliso ecacileyo ekungelula ukuyilibala. Ngokomzekelo, ngubani ongenakuyiqonda ingongoma yebali lonyana wolahleko—yokuba xa ubani obephambukile eguquka ngokwenene, uYehova uya kuba nemfesane aze amamkele ngobubele?—Luka 15:11-32.
12. (a) UYesu wayisebenzisa njani imibuzo ekufundiseni kwakhe? (b) UYesu wabavala njani umlomo abo babethandabuza igunya lakhe?
12 Ukusebenzisa imibuzo ngobuchule. UYesu wasebenzisa imibuzo ukuze abenze abo baphulaphuleyo bazenzele ezabo izigqibo, okanye bahlolisise iintshukumisa zabo. (Mateyu 12:24-30; 17:24-27; 22:41-46) Xa iinkokeli zonqulo zambuza enoba wayelinikwe nguThixo kusini na igunya lakhe, uYesu waphendula wathi: “Ubhaptizo lukaYohane lwaluvela ezulwini na okanye lwaluvela ebantwini?” Zikhwankqisiwe nguloo mbuzo, zaqiqa ngelithi: “Ukuba sithi, ‘Lwaluvela ezulwini,’ uya kuthi, ‘Kutheni, ke ngoko, ningazange nimkholelwe?’ Ukuba, ngoko, sithi, ‘Lwaluvela ebantwini,’ soyika isihlwele, kuba bonke babambe ukuthi uYohane ngumprofeti.” Ekugqibeleni, zaphendula zathi: “Asazi.” (Marko 11:27-33; Mateyu 21:23-27) Ngombuzo nje olula, uYesu wazitsho zaphelelwa ngamazwi waza watyhila ubuqhetseba beentliziyo zazo.
13-15. Ibali lommelwane ongumSamariya libubonisa njani ubulumko bukaYesu?
13 Maxa wambi uYesu wayezidibanisa zombini ezi ndlela afake imibuzo exhokonx’ iingcinga kwimizekeliso yakhe. Xa igqwetha elingumYuda labuza uYesu oko kwakufuneka likwenze ukuze lizuze ubomi obungunaphakade, uYesu walathisela ingqalelo yalo kuMthetho kaMoses, oyalela ukuba kuthandwe uThixo kunye nommelwane. Ifuna ukuzingqina ililungisa, le ndoda yabuza: “Ngubani ngokwenene ummelwane wam?” UYesu waphendula ngokubalisa ibali. Indoda ethile yomYuda eyayihamba yodwa yahlaselwa ngabaphangi, bayishiya ife isiqaqa. Kwadlula amaYuda amabini, owokuqala wayengumbingeleli omnye engumLevi. Omabini akazange ayihoye. Kodwa kwafika umSamariya othile. Enovelwano, wawabopha ngobunono amanxeba aloo ndoda waza wayithabatha wayisa kwindawo ekhuselekileyo endlwini yabahambi ukuze inyanyekelwe khona. Ekuqukumbeleni ibali lakhe, uYesu walibuza eli gqwetha wathi: “Ngubani kwaba bathathu obonakala kuwe engummelwane waloo mntu wagaxeleka kubaphangi?” Lanyanzeleka ukuba liphendule lithi: “Ngulowo wamenzela inceba.”—Luka 10:25-37.
14 Eli bali libubonisa njani ubulumko bukaYesu? Ngomhla kaYesu, amaYuda ayelisebenzisa igama elithi “ummelwane” ukubhekisela kuphela kwabo babegcina izithethe zawo—ngokuqinisekileyo kungekhona kumaSamariya. (Yohane 4:9) Ukuba uYesu wayelijikile eli bali laba lelexhoba lomSamariya elincedwa ngumYuda, ngaba oko kwakuya kuyiphelisa intiyo? Ngobulumko uYesu walibalisa eli bali ngendlela yokuba ibe ngumSamariya onyamekela umYuda ngobubele. Kwakhona, phawula umbuzo uYesu awubuzayo ekupheleni kwebali. Wayisusa ingqalelo kwintsingiselo eqhelekileyo yegama elithi “ummelwane.” Eneneni, intsingiselo yombuzo welo gqwetha yayikukuba: “Ngubani endifanele ndibonise uthando lobumelwane kuye?” Kodwa uYesu wabuza wathi: “Ngubani kwaba bathathu obonakala kuwe engummelwane?” UYesu watsalela ingqalelo, kungekhona kwixhoba elenzelwa ububele, kodwa kumSamariya owabonisa ububele. Ummelwane wokwenene uthabatha amanyathelo okuqala okubonisa uthando kwabanye ingakhathaliseki imvelaphi yabo yobuhlanga. Ayikho enye indlela ebhetele uYesu awayenokuyibethelela ngayo le ngongoma.
15 Ngaba oku akusenzi sicace isizathu sokuba abantu bakhwankqiswe ‘yindlela kaYesu yokufundisa’ baze batsaleleke kuye? (Mateyu 7:28, 29) Ngesinye isihlandlo “isihlwele esikhulu” sahlala naye kangangeentsuku ezintathu, singatyi nokutya!—Marko 8:1, 2.
Indlela Awayephila Ngayo
16. Yiyiphi indlela uYesu awabonisa ngayo “ubungqina obusebenzisekayo” bokuba wayelawulwa bubulumko bobuthixo?
16 Indlela yesithathu uYesu awabonisa ngayo ubulumko bukaYehova yindlela awayephila ngayo. Ubulumko buluncedo; bubonakala ngemisebenzi. Umfundi uYakobi wabuza: “Ngubani na osisilumko phakathi kwenu?” Wandula waziphendula ngokwakhe, esithi: “Ihambo yakhe efanelekileyo mayinikele ubungqina obuluncedo boko.” (Yakobi 3:13, The New English Bible) Ihambo kaYesu yanikela “ubungqina obuluncedo” bokuba wayelawulwa bubulumko bobuthixo. Makhe sihlolisise indlela awabonisa ngayo ugwebo lobulumko, kwindlela awayephila ngayo nakwindlela awaqhubana ngayo nabanye.
17. Yintoni ebonisa ukuba uYesu wayephila ubomi obulungelelene ngokugqibeleleyo?
17 Ngaba uye waphawula ukuba abantu abangakwaziyo ukwenza ugwebo lobulumko badla ngokugabadela? Ewe, kufuna ubulumko ukulungelelana. Ekubeni wayenobulumko bobuthixo, uYesu wayelungelelene ngokugqibeleleyo. Ngaphezu kwako konke, wabeka izinto zokomoya kuqala ebomini bakhe. Wayexakeke ngumsebenzi wokuvakalisa iindaba ezilungileyo. Wathi: “Ndiphumele oko.” (Marko 1:38) Ngokuqhelekileyo, izinto eziphathekayo zazingabalulekanga kuye; kubonakala ukuba wayenezinto eziphathekayo ezimbalwa kakhulu. (Mateyu 8:20) Noko ke, wayengazibandezi ulonwabo. NjengoYise, ‘uThixo onoyolo,’ uYesu wayengumntu owonwabileyo, yaye wayebonwabisa nabanye. (1 Timoti 1:11; 6:15) Xa waya kwisidlo somtshato—isiganeko ngokuqhelekileyo esiba nomculo, kuze konwatywe—wayengayelanga kuphelisa olo lonwabo. Yathi yakuphela iwayini, wajika amanzi aba yiwayini, isiselo ‘esenza intliziyo yomntu ibe nemihlali.’ (INdumiso 104:15; Yohane 2:1-11) UYesu wamenywa waza waya kwizidlo ezininzi, yaye ngokufuthi wayezisebenzisela ukufundisa izihlandlo ezinjalo.—Luka 10:38-42; 14:1-6.
18. UYesu walubonisa njani ugwebo olugqibeleleyo ekusebenzisaneni kwakhe nabafundi bakhe?
18 UYesu wayesenza ugwebo olugqibeleleyo xa eqhubana nabanye. Ukuyiqonda kwakhe indlela ababunjwe ngayo abantu kwamenza waziqonda ngokucacileyo iimbono zabafundi bakhe. Wayesazi kakuhle ukuba babengafezekanga. Ukanti, wayeziqonda iimpawu zabo ezintle. Wakubona okuhle okwakunokufezwa ngaba bantu uYehova wabatsalayo. (Yohane 6:44) Phezu kwazo nje iintsilelo zabo, uYesu wayebathemba. Wakubonisa oko kubathemba kwakhe ngokuthi abanike imbopheleleko enzima abafundi bakhe abathanjisiweyo. Wabathuma ukuba bashumayele iindaba ezilungileyo, yaye wayebathemba ukuba banako ukulufeza olo thumo. (Mateyu 28:19, 20) Incwadi yeZenzo inikela ubungqina bokuba bawenza ngokuthembeka umsebenzi awayebayalele ukuba bawenze. (IZenzo 2:41, 42; 4:33; 5:27-32) Ngoko, ngokucacileyo uYesu wabonisa ubulumko ngokubathemba.
19. UYesu wabonisa njani ukuba ‘wayenomoya wobulali yaye ethobekile ngentliziyo’?
19 Njengoko siphawulile kwiSahluko 20, iBhayibhile ihlobanisa ukuthobeka nobulali kunye nobulumko. Kambe ke, nguYehova omisela owona mzekelo ubalaseleyo kule nkalo. Kodwa kuthekani ngoYesu? Kuchukumis’ intliziyo ngokwenene ukubona indlela uYesu awabonisa ngayo ukuthobeka ekusebenzisaneni kwakhe nabafundi bakhe. Njengomntu ofezekileyo, wayephakamile kunabo. Ukanti, akazange abajongele phantsi abafundi bakhe. Akazange afune ukubenza bazive bephantsi okanye bengento yanto. Kunoko, wayenolwazelelelo ngenxa yokusikelwa kwabo umda yaye ezisingatha ngomonde iintsilelo zabo. (Marko 14:34-38; Yohane 16:12) Ngaba akubangel’ imincili ukuphawula ukuba kwanabantwana babekhululeka xa bekunye noYesu? Ngokuqinisekileyo babetsaleleka kuye ngenxa yokuba babephawula ukuba ‘wayenomoya wobulali yaye ethobekile ngentliziyo.’—Mateyu 11:29; Marko 10:13-16.
20. UYesu wakubonisa njani ukuba nengqiqo ekusebenzisaneni nebhinqa loweeNtlanga elalinentombi eyayiphethwe ziidemon?
20 UYesu wabonisa ukuthobeka kobuthixo nangenye indlela ebalulekileyo. Wayebonisa ingqiqo, okanye ukuyekelela, xa kwakufanelekile ukubonisa inceba. Ngokomzekelo, khumbula ngexesha laxa ibhinqa loweeNtlanga lambongoza ukuba aphilise intombi yalo eyayiphethwe kakubi ziidemon. Ngeendlela ezintathu ezahlukeneyo, uYesu waqala walibonisa ukuba wayengazukulinceda—okokuqala, ngokuthi angaliphenduli; okwesibini, ngokulixelela ngokungqalileyo ukuba wayethunywe, kungekhona kwabeeNtlanga, kodwa kumaYuda; yaye okwesithathu, ngokwenza umzekeliso owathi ngobubele wagxininisa ingongoma efanayo. Noko ke, eli bhinqa lazingisa, libonisa ubungqina bokholo lwalo olugqithiseleyo. Kule meko ikhethekileyo, wasabela njani uYesu? Wenza kanye oko wayethe akazukukwenza. Wayiphilisa intombi yelo bhinqa. (Mateyu 15:21-28) Oku yayikukuthobeka okumangalisayo, akunjalo na? Yaye khumbula ukuba, ukuthobeka kusisiseko sobulumko bokwenene.
21. Kutheni sifanele sizabalazele ukuxelisa ubuntu, intetho, nendlela uYesu enza ngayo izinto?
21 Hayi indlela esinokuba nombulelo ngayo kuba iincwadi zeVangeli zisityhilela amazwi nezenzo zoyena mntu ulumkileyo wakha waphila! Masikhumbule ukuba uYesu wayeyimbonakaliso egqibeleleyo kaYise. Ngokuxelisa ubuntu, intetho, nendlela uYesu enza ngayo izinto, siya kuba sihlakulela ubulumko baphezulu. Kwisahluko esilandelayo, siza kubona indlela esinokubusebenzisa ngayo ubulumko bobuthixo ebomini bethu.
^ isiqe. 1 Ngamaxesha okubhalwa kweBhayibhile, abachweli babeqeshelwa ukwakha izindlu, ukwenza ifanitshala, nezixhobo zokulima. UJustin Martyr, wenkulungwane yesibini yeXesha Eliqhelekileyo, wabhala wathi ngoYesu: “Wayeqhele ukusebenza njengomchweli xa ephakathi kwabantu, esenza amakhuba needyokhwe.”
^ isiqe. 6 Igama lesiGrike eliguqulelwe ngokuthi ‘ukuxhalaba’ lithetha ‘ukuphazamiseka kwengqondo.’ Ngendlela elisetyenziswe ngayo kuMateyu 6:25, libhekisela kwinkxalabo yoloyiko ephazamisa ingqondo, iphelise uvuyo ebomini.
^ isiqe. 7 Uphando lwezenzululwazi lubonisa ukuba ukuxhalaba nokubandezeleka ngokugqithiseleyo kunokusichanaba ekuhlaselweni sisifo sentliziyo nezinye izifo ezininzi ezinokububeka esichengeni ubomi bethu.
Funda Okungakumbi
IMBONISELO
Isizathu Sokuba Unokuzithemba Iincwadi ZeVangeli
Funda ubungqina obukwimibhalo-ngqangi yamandulo.


text:
Ingaba unabo na ubomi obungunaphakade?
Umbuzo: Ingaba unabo na ubomi obungunaphakade?
Impendulo: Ibhayibhile ibonisa ngokucacileyo indlela eya ebomini obungunaphakade. Okokuqala, kufuneka sazi ukuba sonile kuThixo: "Kuba bonile bonke baye basilela eluzukweni lukaThixo" (KwabaseRoma 3:23). Sonke sizenzile izinto ezingamkholisiyo uThixo, ezisenza sifanelwe kukohlwaywa. Kuba izono zethu zichasene nephakade likaThixo,sifanelwe kuphela sisohlwayo sanaphakade. "Umvuzo wesono kukufa,kodwa inceba kaThixo bubomi ubungunaphakade ngenxa kaYesu Kristu iNkosi yethu" (KwabaseRoma 6:23).
Ke uYesu Kristu ongenasono (Eyokuqala kaPetros 2:22), ongunyana kanaphakade kaThixo ube engumntu (UYohane 1:1,14) waza wafa ukuhlawula isigwebo sethu. "UThixo ubonisa uthando lwakhe kuthi: nangona sisengaboni, UKristu wasifela" (KwabaseRoma 5:8). UYesu Kristu wafa emqamlezweni (UYohane 19:31-42), wasithathela isigwebo esisifaneleyo (Eyesibini KwabaseKorinte 5:21). Emva kweentsuku ezintathu wavuka ekufeni (Eyokuqala KwabaseKorinte 15:1-4), uqinisekisa udumo lwakhe ekufeni nasesonweni. "Ngenxa yobuninzi benceba yakhe wasizala ngokutsha ukuba sibenethemba eliphilayo ngokuvuka kuka Yesu Kristu kwabafileyo" (Eyokuqala kaPetrose 1:3).
Ngokholo kufuneka sitshintshe indlela esicinga ngayo ngokubhekiselele kuKristu - Unguye, Oko akwenzileyo, ekwenzelani –ekwenzela usindiso (Izenzo 3:19). Ukuba sibeka ithemba lethu kuye , sithembe ukuba ukufa kwakhe emqamlezweni bekuhlawula izono zethu, sakuxolelwa ukuze sifumane ithemba lobomi obungunaphakade eZulwini. "Kuba wenjenje uThixo ukulithanda kwakhe ihlabathi ude wancama uNyana wakhe ekuphela kwamzeleyo, ukuze bonke abakholwa kuye bangatshabalali, koko bafumane ubomi obungunaphakade" (UYohane 3:16). "Ukuba uvuma ngomlomo wakho, ukuba 'UYesu yiNkosi,' kwaye ukholwe ngentliziyo yakho ukuba uThixo wamvusa kwabafileyo, wosindiswa" (KwabaseRoma 10:9). Ukholo nje lulondwa lomsebenzi owenziwa nguKristu emqamlezweni luyeyona ndlela isinga ebomini obungunaphakade! " Kuba nisindiswe ngokubabalwa nangolo ukholo; nako oko kungaphumi kuni, kusisipho sikaThixo;akuphumi misebenzini, hleze kubekho bani uqhayisayo" (Kwabase-Efese 2:8-9).
Ukuba ufuna ukwamkela uYesu Kristu njengomsindisi wakho, nanku umthandazo ongumzekelo. Khumbula, ukuthandaza ngalomthandazo okanye nawuphi umthandazo soze ukusindise. Kukuthembela kuThixo kodwa okunokusindisa esonweni. Lomthandazo yindlela elula yokuzichaza kuThixo ukuba uyakholwa kuye kwaye uyambulela ngokukusindisa. "Thixo, Ndiyazi ukuba ndikonile kwaye ndifanele kukohlwaywa. Kodwa uYesu Kristu undithathele isohlwayo esindifaneleyo ukwenzela ukuba ngenxa yokholo lwam kuye ndixolelwe. Ndibeka ukholo lwam kuwe lokuhlangulwa. Enkosi ngenceba nangoxolelo lwakho – nangesipho sobomi obungunaphakade! Amen!"
Sele usenzile isigqibo ngoKristu ngenxa yoku okufunde apha? Ukuba kunjalo, nceda ucofe kwiqhosha elingezantsi elithi “Ndiyamamkela uKristu namhlanje”.
Ingaba unabo na ubomi obungunaphakade?


text:
Mr Spin Casino Login | Amazing £5 Free Bonus Best Review
Mr Spin Casino Login | Emangalisayo £ 5 Bonus Ezamahala
The Mr Spin Casinos Login Review by Thor Thunderstruck for mobilecasinofreebonus.com Play Free UK Casino Games for Real Money – Ubenegama elithile ngalo uMnu Spin Casino & Gcina lokuwina – Amazing £5… Kaninzi
Mr Spin Casino Login | Amazing £5 Free Bonus Summary
Ibhonasi mahala - Phone & Tablet Casino Review
The Mr Spin Casinos Login Review by Thor Thunderstruck for mobilecasinofreebonus.com
Play Ezamahala UK Casino Games leMali Real – Ubenegama elithile ngalo uMnu Spin Casino & Gcina lokuwina – Emangalisayo £ 5 Bonus Ezamahala
The New Casino kunye Slots Site kunye Hlawula mfono Bill imiDlalo ukuya £ 150,000 Jackpots!
Intouch Games encinane, kodwa umniki software enamandla kunye site neninye esiye sakuphonononga kwakhona apha. Kuye kubekho kushishino longcakazo kuba nje iminyaka embalwa, kodwa yaya ngentla ngaphaya xa kufikwa ulwaneliseko sabadlali. Wabaseki Intouch Games ezizodwa ekuphuhliseni imidlalo non-qhinga, ezifana zokubeka kunye roulette, kunye noomatshini Jukebox phambi kokuba kushishino iGaming le. namhlanje, yonke imidlalo eziveliswe Intouch imidlalo liqinise ngokupheleleyo zonke iifowuni kuquka iOS, kumaqonga Windows Android. Fumana uMnu Spin kwakhona Casino, jonga le ngokwakho ngokuthi nokusayinela Mr Spin Casino Login Free £ 5 wamkelekile ibhonasi, kwaye ugcine ukuba kuphumelela!
Mr Spin Casino Sign in uphakathi iziza nethamsanqa ukuba zeSITA Intouch Imidlalo yokuzonwabisa. Oku kuthetha ukuba abadlali u ku nandipha HD yale midlalo leyo random ngokupheleleyo kwaye alunasheyi. Ngenxa Intouch Games onelayisenisi yaye kwakulawulwa Commission Gambling UK, yonke imidlalo uMnu Spin kunye Spin Genie ziyaqhutywa usebenzisa isoftwe Random Number Generator.
Nandipha Best lwaMaziko Casino Pay uBill Phone Iimpawu ngokudlala Real Money Slots – Ngena ngoku
Faka uMnu Spin Casino Login ndiyavuka £ 100 Tshatisa Bonus + Jonga Friend yakho ukufumana 50 aziyeki ezamahala
Mr Spin Login ixhasa Hlawula SMS yale midlalo kungoko abadlali bakwazi ukwenza imali yokwenene imali nayiphi na indawo nangaliphi na ixesha. Newbies zamkelekile ngokuthatha iphakheji ibhonasi yobhaliso elakhiwe; £ 5 akukho ibhonasi idipozithi kwaye 50 aziyeki ivideo enokusetyenziselwa na zokubeka imidlalo.
Abadlali kufuneka uyazi ukuba abakwazi kunikwa iphakheji ibhonasi bamkelekile ngaphezu kwakanye i.e. Ukuba umntu ugqiba ukuvula akhawunti ezininzi uMnu Spin Casino Login, yena / uya kufumana ibhonasi kuphela akhawunti enye.
Dlala imali yokwenene usebenzisa ifowuni yakho yekhredithi kwi kancinci njengoko £ 3 ubuncinane kwaye 10% top-up iibhonasi ukuziqala noMnu uphawu Spin kwekhasino! Ukubonisa abahlobo bakho uze ubaxelele ukuba bajoyine hayi kuphela uya kufumana olongezelelweyo 50 ibhonasi aziyeki ivideo, kodwa 50% ebibekwe lokuqala umhlobo wakho kwakunye.
Gcina Oko Phumelela Ukusuka uMnu Spin Login 50 Aziyeki Free - Akukho Iimfuno Okuninzi ubheja!
Ngokungafaniyo nezinye zokungcakaza mobile, Mr Spin Casino Login nokujikeleza Genie allows players to keep what they win from the free spins and £5 no deposit bonus. Ukwengeza, linika abadlali 30 ezingaphezulu aziyeki simahla kanye benza idiphozithi usebenzisa Hlawula osemqoka yefowuni okanye inkxaso e-ikloko. Nantoni na iphumelele ukusuka 80 aziyeki ivideo kukuba abadlali ukugcina. abadlali ezikhoyo uMnu Spin Sign in uzakuyonwabela 10% kuzilayisha iibhonasi kuyo nayiphi na imali efakwe. Kukho kwakhona 100% ibhonasi mdlalo, capped ngelo £ 100.
Play Real Money Slots Pay By Phone Credit Games at Only 5-Star Mobile Casinos
Okuninzi Phezulu Iselula and Kopa Casino Othile!
Kukho nje 5 khetha zokubeka mobile imidlalo ezifumanekayo ukuba badlale ngawo lo mzuzu. Kodwa ukuba iziza udade ukuba nabo aqhutywa Intouch imidlalo na ebonisa, kukho imithwalo imidlalo emitsha lusemnyango: Ezinye zezi ziquka:
Sherlock Slot Machine: Le umatshini yokuzonwabisa slot iza 5 namacwecwe kunye 15 paylines. ngumxholo wayo isekelwe ngeenxa odumileyo Sherlock Holmes zokucupha. Ngelixa ukudlala lo mdlalo, abadlali bavumelekile ukuba ukungcakaza phakathi 2p kwaye £ 10 kumgca ngamnye. ngoko ke, abadlali bacetyiswa ukuba ungacwangcisa inani paylines kunye nobukhulu iwega phambi kokuqalisa umdlalo.
USherlock matshini eziphantsi kwiSaveyi slot leyo iza ngokungcakaza nani ezine £ 12,500. Kukho midlalo mibini encinane; Clueless kwaye Fumana Lady. Zombini mini-imidlalo ziyilelwe ukuba zilungele umxholo somdlalo.
Buster Safe Slot Machine: Igama lo matshini ivela “Bust A Safe” kungoko abadlali kufuneka silindele kokuphumelela enkulu kuwo. Ivela kunye 5 namacwecwe kunye 15 paylines. Abadlali bhejele ubuncinane 10p nobhejo ubuninzi £ payline nganye 5 kungoko bet ubuninzi spin nganye na £ 75.
Lo matshini iza iimpawu ezimangalisayo ezifana Imiqondiso Wild, aziyeki ezamahala, I-Gateway kunye Shicilela Hacker. Adakasa kungathatha indawo zonke ezinye iimpawu emdlalweni ngaphandle Uchithachitha. IJekhpoth lininzi £ 150,000 okanye ngokungcakaza ngcembe. Lo mdlalo udlalwa usebenzisa ifowuni ngetyala.
Nqakraza Apha Ukuze Ufumane Jackpots Huge, aziyeki ezamahala & Iibhonasi Deposit Exclusive!
Nayiphi imali eyenziwe kuMnu Spin Casino Login kwenzeka zingaphelanga iintsuku ezintathu zomsebenzi. Le mali iza kuhlawulwa ngokusebenzisa indlela ngokurhoxiswa ukuba umdlali bakhetha. The withdrawal methods at Mr Spin Casino login also dictates the maximum number days the money will take to reflect on a player’s bank account.
Mr Spin Casino ngokutsha liyazingca zikarhulu- imali enkulu ngayo amabhaso ngokuphumelela abadlali nyanga nganye. Ucinga ukuba iinzame kangaka iye bafakwe ekuphuhliseni zonke imidlalo kwi-ndlu, ngokubonelela iimfuneko lula-to-win emdyarhweni, nomnikelo super asezantsi ubuncinane iinketho idiphozithi, kukho nje kwisigqibo esisengqiqweni: Imali ngokulinganayo kuza kubekwa Ukugcina abadlali abonwabileyo!
The Mr Spin Casinos Login Blog for mobilecasinofreebonus.com
Collect Bonus!


text:
IIMBALASANE ZONYAKA ODLULILEYO
Ingxelo Yezomthetho
IARMENIA Inelungiselelo Lemisebenzi Enokwenziwa Ngabo Bangafuniyo Ukuya Emkhosini, Elihlonipha Ukungathathi Cala KwamaKristu
Ngo-2013, urhulumente waseArmenia wamisela ukuba kubekho imisebenzi enokwenziwa ngabo bangafuniyo ukuya emkhosini, evumela amaNgqina kaYehova ukuba angakhetha ukwenza loo misebenzi kunokuya ejele kuba isazela sawo singavumi ukuba abe semkhosini. NgoJanuwari 2014 isebe lakhupha ingxelo yokuba bayi-71 abazalwana abaye benza le misebenzi. Ngokomzekelo, abanye babo basebenza kwigumbi lokupheka okanye bancedise abongikazi esibhedlele. Abaphathi baye bathetha kakuhle kakhulu ngendlela abasebenza ngayo nabazimisele ngayo aba bazalwana ekwenzeni imisebenzi enzima. Abazalwana bavuya kakhulu ngokwenza le misebenzi kuba ibangela izazela zabo zihlale zicocekile. * Omnye umzalwana uthi, “Simbulela ngokwenene uYehova ngeli lungiselelo lokwenza eminye imisebenzi endaweni yokuya emkhosini. Lisinceda singathathi cala size kwangaxeshanye simnqule ngokukhululekileyo.”
IDOMINICAN REPUBLIC Okwesihlandlo Sokuqala Ivumela Ukuba AmaNgqina Atshatise
Ngo-1954, iDominican Republic yenza isivumelwano neVatican, sokuba ibe ngamaRoma Katolika kuphela anelungelo lokutshatisa. Ukuba abo baza kutshata abatshatiswa ngamaRoma Katolika, babenokutshatiswa ligosa likaRhulumente. Noko ke, ngo-2010, urhulumente weza nomgaqo-siseko omtsha onika abameli bezinye iinkonzo ilungelo lokutshatisa. Urhulumente walungiselela uqeqesho lwabo bafuna amaphepha-mvume okwenjenjalo. Iofisi yesebe yaseDominican Republic yakhetha abadala abayi-30 ukuba baye kolo qeqesho. Bangaphezu kwe-2 000 abantu abafaka izicelo zokuba namaphepha-mvume okutshatisa, kodwa bayi-32 kuphela abawafumanayo, abayi-30 kubo ngabadala ababethunyelwe lisebe.
EINDIYA Ndizimisele Ukushumayela Ngesibindi
NgoJanuwari 27, 2014, iKomishoni Ejongene Namalungelo Abantu Yelizwe LaseKarnataka yawisa isigwebo sokuba uMphathi weSikhululo Samapolisa iOld Hubli uye wanyhasha amalungelo kaMzalwan’ uSundeep Muniswamy kuba akazange amkhusele xa wayehlaselwa lihlokondiba ngoJuni 28, 2011. Le Komishoni yamfumanisa enetyala lokunyhasha amalungelo abantu lo Mphathiswa, yaza yayalela urhulumente waseKarnataka ukuba amohlwaye. Ayizange iphelele apho, yayalela nokuba kuhlawulwe uMzalwan’ uMuniswamy iirupee eziyi-20 000 (R3 600). Yathi le mali mayitsalwe kumrholo walo Mphathi.
UMzalwan’ uMuniswamy uthi yena nentsapho yakhe bayambulela uYehova ngesigqibo esinje yaye bazimisele ukuqhubeka beshumayela iindaba ezilungileyo ngesibindi. Esi sigqibo salomeleza ukholo lwaba bazalwana saza saqinisa ithemba abanalo lokuba uYehova uyabakhusela abantu bakhe. Sabangela nokuba abasemagunyeni bakhusele amalungelo amaNgqina kaYehova eKarnataka. Ityala lolwaphulo-mthetho elisondele kweli ababebekwa lona uMzalwan’ uMuniswamy nomnye umzalwana lisalindele ukuxoxwa enkundleni.
EKYRGYZSTAN ISigqeba Somgaqo-siseko SeNkundla Ephakamileyo Sikhusela Ilungelo Lomntu Lokungayi Emkhosini Ngenxa Yesazela Sakhe
Usuku lwangoNovemba 19, 2013 yaba lolona suku kubantu abanezazela ezingavumiyo ukuba baye emkhosini. ISigqeba Somgaqo-siseko seNkundla Ephakamileyo sawisa isigwebo kumatyala ayi-11 amaNgqina kaYehova saza sathi ilungiselelo laseKyrgyzstan lokwenza eminye imisebenzi endaweni yokuya emkhosini alikho kumgaqo-siseko. Umthetho wawufuna ukuba abo benza le misebenzi bahlawule umkhosi imali. Wawukwafuna nokuba babhalise ukuze xa begqiba loo misebenzi bancedise emkhosini xa kuyimfuneko. Sona iSigqeba Somgaqo-siseko sagqiba kwelokuba kukunyhasha ilungelo lomntu lokunqula ngokukhululekileyo ukumnyanzela ukuba enze oku. Ekugqibeleni, kwiinyanga ezimbalwa zokuqala konyaka ka-2014, iNkundla Ephakamileyo yaseKyrgyzstan yasebenzisa isigqibo seSigqeba Somgaqo-siseko yaza yakhulula amaNgqina kaYehova ayi-14 awayecinezelwe ngumthetho wangaphambili. Ezi zigqibo zaphelisa umlo weminyaka esixhenxe wokufumana ilungelo lokukhonza ngokukhululekileyo njengabantu abangayiyo emkhosini ngenxa yezazela. Ukuzimisela kwala matyendyana azolileyo kuphakamisa igama likaYehova yaye kusenza simnqule ngokukhululekileyo kwiRiphabliki yaseKyrgyz.
ENIGERIA “UYehova Undivuzile”
EAbia, eNigeria, amaNgqina kaYehova asoloko egrogriswa yaye ekwaywa kuba engafuni ukungenelela imibutho yelali *—eyenza izinto ezinogonyamelo, namasiko anento yokwenza nokunqula imimoya. Ngenye intsasa, ngoNovemba 2005, amalungu ombutho welali yaseAsaga Ohafia ahlasela umzi kaMzalwan’ uEmmanuel Ogwo nomkakhe aza aphanga zonke izinto zabo esithi yintlawulo yokuba lilungu. Bashiyeka nje nempahla ababezinxibile. Ngo-2006, abahlali bamgxotha uMzalwan’ uOgwo emzini wakhe naselalini. Ngoko yena nomkakhe babalekela kumzi womzalwana okwenye ilali. Kunyaka olandelayo uMzalwan’ uOgwo wabuyela emzini wakhe, kodwa nangoko yayingayekanga ingcinezelo yokuba angenelele umbutho welali. Xa wayecela ukuba kubuyiselwe izinto zakhe, wayeba ngathi utheth’ emoyeni.
Ekugqibeleni, ngoAprili 15, 2014, iNkundla Ephakamileyo yaseAbia yathethelela uMzalwan’ uOgwo, isithi unelungelo lokuzikhethela iqela labantu afuna ukuba kunye nabo nonqulo. Izinto zikaMzalwan’ uOgwo zabuyiselwa kuye yaye amaNgqina akasakwaywa njengakuqala ngabahlali, ibe sithetha nje abazalwana baseAsaga Ohafia bashumayela ngokukhululekileyo.
UMzalwan’ uOgwo uthi, Xa kwakuchazwa isigqibo efikelele kuso inkundla, “Ndanditakataka yimincili. Ndandingakwazi ukuzibamba. Ndandivakalelwa kukuba uYehova uphumelele yaye iingelosi zandixhasa. UYehova undivuzile.”
ERASHIYA Bayavuma Ukuba Kusetyenziswe IWebhsayithi Yethu I-jw.org
Iingxaki ebezikho zomthetho kubazalwana bethu baseRashiya “ziye zaphumela ekuhanjiselweni phambili kweendaba ezilungileyo” kweli lizwe. (Fil. 1:12) Nangona amagosa karhulumente kunye neenkokheli zonqulo ziluchasa ngokukrakra unqulo lwethu, abazalwana baseRashiya abayilahli ingqibelelo yabo ibe uYehova uyayisikelela imigudu abayenzayo.
Enye into ebonisa oku, luloyiso lwasemthethweni olwenzeka kwisixeko saseTver’. Ngo-2013, iofisi yomtshutshisi eTver’ yafaka isimangalo kwinkundla yasekuhlaleni sokuba kungabikho mntu usebenzisa i-jw.org kulo lonke elaseRashiya. Loo nkundla yema nalo mtshutshisi ingakhange ibachazele abameli bamaNgqina kaYehova ngeli tyala. Abazalwana bethu bathi bakuva ngesigqibo saloo nkundla babhena. NgoJanuwari 22, 2014, iNkundla Yenqila yaseTver’ yasirhoxisa isigqibo senkundla engaphantsi yaza yamela amaNgqina kaYehova. Ngoncedo lukaYehova kunye nemithandazo yabazalwana bethu abasehlabathini, ngoku inkoliso yabazalwana bethu baseRashiya iyayisebenzisa iWebhsayithi yethu i-jw.org.
ITURKEY Ayiyeki Ukunyhasha Ilungelo Lomntu Lokungayi Emkhosini Ngenxa Yesazela
UBariş Görmez, oliNgqina likaYehova eTurkey, wavalelwa iminyaka emine kuba wayengafunanga ukuya emkhosini. Ngoxa wayevalelwe, waphathwa kabuhlungu ngamapolisa kuba ayemkhaba embetha nokumbetha. Nasesiseleni iimeko zazingekho ntle. Ekubeni uMzalwan’ uGörmez emde kakhulu, wayengakwazi ukulala kuloo bhedi yasentolongweni. Ngoko wanikwa enye yesibini kodwa wayesalala exwesile yaye egogekile. Kamva, abaphathi bentolongo bavuma ukuba alale kumatrasi omkhulu awayewunikwe libandla.
Ngo-2008, uMzalwan’ uGörmez namanye amaNgqina amathathu bafaka isimangalo kwiNkundla yaseYurophu Elwela Amalungelo Abantu, besithi iTurkey inyhasha inkululeko yabo yokunqula ngokungalijongeli ntweni ilungelo labo lokungayi emkhosini ngenxa yezazela zabo. NgoJuni 3, 2014, iNkundla yathethelela amaNgqina amane * yaza yayalela urhulumente waseTurkey ukuba ahlawule umonakalo neendleko zabazalwana. Esi sisihlandlo sesithathu iNkundla yaseYurophu ithethelela amaNgqina kaYehova nxamnye neTurkey kulo mba. Ngoxa engekho amaNgqina kaYehova avalelweyo eTurkey ngoku, le ngxaki ayisoze icombululeke ngokupheleleyo de iTurkey iyamkele into yokuba banelungelo lokungayi ukuya emkhosini ngenxa yezazela zabo.
Iindaba Ezintsha Ngeengxelo Zangaphambili
EAzerbaijan: Abazalwana basagqogqwa ngamapolisa ezintlanganisweni, iincwadi zabo ezithetha ngeBhayibhile zisahlolwa, bayabanjwa xa beshumayela yaye kwenziwa nezinye izinto ezinyhasha amalungelo abo. Urhulumente yena usaqhubeka engafuni ukubhalisa amaNgqina kaYehova njengenkonzo esemthethweni. Kwafakwa izimangalo eziyi-19 kwiNkundla yaseYurophu Elwela Amalungelo Abantu ezimangalela iAzerbaijan ngezi zinto. Phezu kwawo nje loo mahlandinyuke, intsikelelo kaYehova iyabonakala kulwando lwabavakalisi. Ukukhululwa kweNguqulelo Yehlabathi Elitsha YeZibhalo Ezingcwele ngesiAzerbaijan kwabachwayitisa nangakumbi abazalwana.
E-Eritrea: Abazalwana bethu kwela lizwe basaqhubeka bemkhonza ngokuthembeka uYehova ngoxa benyamezele intshutshiso eqatha. Ukususela ngoSeptemba 24, 1994, sele ingunyaka we-20 lo abazalwana abathathu, uPaulos Eyassu, uIsaac Mogos, noNegede Teklemariam bethothoza ejele. Abasemagunyeni e-Eritrea babamba amaNgqina amalunga nayi-150 kunye nabantu abanomdla ababeseSikhumbuzweni sokufa kukaKristu ngoAprili 14, 2014. Babamba abantu abaphakathi kweenyanga eziyi-16 neminyaka engaphezu kweyi-85. Baphinda babamba amanye amaNgqina angaphezu kwamalunga nayi-30 awayekwintetho ekhethekileyo ngoAprili 27, 2014. Amanye akhululwa.
EKazakhstan: UMbutho Wezonqulo uye awazamkela iintlobo eziyi-14 zeencwadi zethu ukuba zingene kule Riphabliki yaseKazakhstan okanye zisasazwe kule ntsimi. Kwakhona, abazalwana bethu abakakwazi ukuthetha ngokukhululekileyo ngeenkolelo zabo kweminye imimandla ngaphandle kweendawo abanqulela kuzo, yaye bamalunga ne-50 abazalwana ababanjwe kuba kusithiwa bayashumayela. Ukuze kukhuselwe inkululeko yokuthetha yomntu ngamnye, kwafakwa izimangalo eziyi-26 kwiKomiti Elwela Amalungelo Abantu Yezizwe Ezimanyeneyo.
^ isiqe. 1 Ukwenza eminye imisebenzi endaweni yokuya emkhosini nokungayenzi kuxhomekeke esazeleni somKristu ngamnye.
^ isiqe. 1 Umbutho welali unabantu, ngokuqhelekileyo amadoda akhule kunye nahlala kwilali enye.
^ isiqe. 2 Ityala 14017/08 LikaBuldu Nabanye nxamnye neTurkey, NgoJuni 3, 2014
Funda Okungakumbi
IMIBUZO ABANTU ABAQHELE UKUYIBUZA
Kutheni AmaNgqina KaYehova Engabandakanyeki Kwiipolitiki?
Ngaba ukungabandakanyeki kwethu kwezopolitiko kuyingozi kurhulumente?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
26 “Kothi xa ekugqibeleni uthe wangena ezweni elo akunika lona uYehova uThixo wakho njengelifa, walihlutha waza wahlala kulo,+
2 uthabathe inxalenye yentlahlela yeziqhamo+ zonke zomhlaba, oya kuzingenisa ziphuma ezweni lakho akunika lona uYehova uThixo wakho, uzifake engobozini uze uye kuloo ndawo uYehova uThixo wakho aya kuyinyulela ukuba alibeke kuyo igama lakhe.+
3 Uze uye kumbingeleli+ oya kube ekho ngaloo mihla uthi kuye, ‘Ndimele ndixele namhla kuYehova uThixo wakho ukuba ndingenile kulo ilizwe awafungayo uYehova kookhokho bethu ukuba wosinika lona.’+
4 “Woyithabatha ke umbingeleli ingobozi esandleni sakho aze ayibeke phambi kwesibingelelo sikaYehova uThixo wakho.
5 Uze uphendule ke uthi phambi koYehova uThixo wakho, ‘Ubawo wayengumSiriya otshabalalayo;+ wehla waya eYiputa+ wahlala khona njengomphambukeli enabantu abambalwa kakhulu ngenani;+ kodwa waba luhlanga olukhulu apho, olunamandla nolunabantu abaninzi.+
6 Asiphatha kakubi amaYiputa, asixhwalekisa, asikhobokisa kalukhuni.+
7 Sadanduluka kuYehova uThixo wookhokho bethu,+ waliva uYehova ilizwi lethu,+ wayikhangela inkxwaleko yethu nokukhathazeka kwethu nengcinezelo yethu.+
8 Ekugqibeleni wasikhupha uYehova eYiputa ngesandla esomeleleyo+ nangengalo eyoluliweyo+ nangokoyikeka okukhulu+ nangemiqondiso nangemimangaliso.+
9 Wasizisa kule ndawo waza wasinika eli lizwe, ilizwe eliqukuqela ubisi nobusi.+
10 Naku ke ngoku ndizise intlahlela yeziqhamo zomhlaba lowo andinikileyo uYehova.’+
“Uze uyibeke phambi koYehova uThixo wakho, uqubude phambi koYehova uThixo wakho.+
11 Uze ube nemihlali+ wena nendlu yakho ngezinto zonke ezintle akunike zona uYehova uThixo wakho, wena nomLevi nomphambukeli ophakathi kwenu.+
12 “Xa uthe wagqiba ukunikela isishumi+ semveliso yakho iphela ngonyaka wesithathu,+ unyaka wezishumi, ufanele unike nomLevi nomphambukeli nenkwenkwe engenayise nomhlolokazi, badle emasangweni akho banele.+
13 Uze ke uthi phambi koYehova uThixo wakho, ‘Ndikususile oko kungcwele endlwini yam ndakunika umLevi nomphambukeli nenkwenkwe engenayise nomhlolokazi,+ ngokomyalelo wakho wonke ondiyalele wona. Andigqithanga emiyalelweni yakho, yaye andikhange ndilibale.+
14 Andidlanga nto kuso ekuzileni kwam, yaye andikhuphanga nto kuso ekungahlambulukini kwam, andinikelanga nantoni na yaso ngenxa yofileyo. Ndiliphulaphule ilizwi likaYehova uThixo wam. Ndenze ngako konke andiyalele kona.
15 Khangela phantsi ukwindawo yakho yokuhlala engcwele,+ emazulwini, ubasikelele abantu bakho amaSirayeli+ nomhlaba osinike wona, kanye njengoko wafungayo kookhokho bethu,+ ilizwe eliqukuqela ubisi nobusi.’+
16 “Namhla uYehova uThixo wakho uyakuyalela ukuba uyenze le mimiselo nezi zigwebo;+ yaye uze uzigcine ke, uzenze ngentliziyo yakho yonke+ nangomphefumlo wakho wonke.+
17 Umbangele uYehova namhlanje ukuba athi uya kuba nguThixo wakho ngoxa uhamba ngeendlela zakhe, ugcine imimiselo yakhe+ nemiyalelo yakhe+ nezigwebo zakhe,+ uliphulaphule ilizwi lakhe.+
18 NoYehova, namhlanje ukubangele wathi uya kuba sisizwana sakhe, inqobo kuye,+ kanye njengoko wakuthembisayo,+ nokuthi uya kuyigcina yonke imiyalelo yakhe,
19 akuphakamise yena ngaphezu kweentlanga zonke azenzileyo,+ udunyiswe, udume ube nendili, ube sisizwana esingcwele kuYehova uThixo wakho,+ kanye njengoko wathembisayo.”
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Duteronomi 26
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ibali likaLeonard Gregory
ULeonard waye engumdlali webhola ekhatywayo obalaseleyo. “Wayevuth’ umlilo”, edlala kanye esuswini sebala, kunjalo nje esiza nawo amanqaku, amanqaku ayeqala ezinyaweni zakhe. Babe suka bagqume ababukeli, besithi “Shoooooes!” xa uLeonard ebambe ibhola esiya ezimpondweni, ibe phofu into ayifunayo ilinqaku.
Ngephanyazo, yonke into yatshintsha! uLeonard wavelelwa yingozi emasikizi, walahlekelwa kukusebenzisa imilenze yakhe. Eli libali lika Leonard, indlela abambelele ngayo elukholweni lwakhe, kananjalo nendlela anyamezela wamkela ngayo ubomi bakhe obutsha. Waphinda wabonisa uluntu ukuba abantu abakhubazekileyo bangadlala enkulu inkxaxheba ekhuphuhliseni indawo abasuka kuzo.
Click on the link to read this in Zulu, Afrikaans or English.


text:
Happy Birthday Iminqwenelo Imifanekiso
Iminqwenelo wokuzalwa omnye weyona milenze zibalulekile lokuzalwa lomhlobo. Ukuba akukho ngeminqweno min'emnandi yokuzalwa unqwenela imifanekiso, ukholelwa ukuba uyenze loo nto ngoku. Yenza usuku emangalisayo ezoyikekayo nomhlobo wakho wokuzalwa Ndiwucele nemifanekiso wokuzalwa awazicelayo whatsapp, facebook, hike noko hayi. Ezinkqenkqeza eendaba zentlalo kunye wakhe / wokuzalwa kwakhe onqwenela imifanekiso.
Happy Birthday Wish Images
Happy Birthday Iminqwenelo Imifanekiso sithandwa
Birthday Iminqwenelo Imifanekiso
Images Birthday Iminqwenelo
Birthday Wish Image
Image Birthday Wish hd
Wokuzalwa Iminqwenelo images uMzalwana
Happy Birthday Iminqwenelo Biography Family
Happy Birthday Iminqwenelo Imifanekiso zekhadi
Happy Birthday Iminqwenelo Imifanekiso nangodade
Happy Birthday Iminqwenelo Biography unina
Birthday Image Wish
Wish umfanekiso Birthday
Birthday Iminqwenelo Umfanekiso
Happy Birthday Iminqwenelo Izithombe
ithemba, wena Ndivune lukhulu ulwazi malunga Happy Birthday Iminqwenelo Imifanekiso kwaye ngokuqinisekileyo unqwenela umhlobo wakho kunye Biography umnqweno lokuzalwa. Ukuba ufuna naluphi na olunye uncedo Birthday Iminqwenelo imifanekiso okanye imifanekiso ukuze umnqweno lokuzalwa, musa ukuthandabuza xa pinging kuthi kwaye ndinqwenela umhlobo wakho min'emnandi yokuzalwa. Musa ukulibala ukuba ndihloleZamaxabiso Happy Birthday.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
26 Ke kaloku kwabakho indlala ezweni, ngaphandle kweyokuqala indlala eyayikho ngemihla ka-Abraham,+ waza uIsake waya kuAbhimeleki, ukumkani wamaFilisti, eGerare.+
2 Ngoko uYehova wabonakala kuye waza wathi:+ “Musa ukuhla uye eYiputa. Misa umnquba ezweni endiya kukutyumbela lona.+
3 Hlala njengomphambukeli kwilizwe elo,+ yaye ndiya kuba nawe ndize ndikusikelele, ngokuba ndiya kuwanika wena nembewu yakho onke la mazwe,+ ndisiphumeze isifungo endasifungayo kuAbraham uyihlo,+
4 ‘Yaye ndiya kuyandisa imbewu yakho njengeenkwenkwezi zamazulu ndize ndiyinike imbewu yakho onke la mazwe;+ zizisikelele ngembewu yakho zonke iintlanga zomhlaba,’+
5 kuba uAbraham waliphulaphula ilizwi lam waza waqhubeka eyigcinile imfanelo yakhe kum, imiyalelo yam, imimiselo yam, nemithetho yam.”+
6 Ngoko uIsake wahlala eGerare.+
7 Amadoda aloo ndawo ayesoloko embuza ngomfazi wakhe, yaye yena wayesithi: “Ngudade wethu.”+ Kuba wayesoyika ukuthi “Ngumfazi wam” ngokoyikela ukuba, “hleze andibulale amadoda ale ndawo ngenxa kaRebheka,” ngokutsho kwakhe, kuba wayenomtsalane ngembonakalo.+
8 Kwathi zakoluleka iintsuku zakhe elapho, wabona uAbhimeleki, ukumkani wamaFilisti, esakukhangela ngefestile, nanko uIsake onwabile kunye noRebheka umfazi wakhe.+
9 Ngoko nangoko uAbhimeleki wambiza uIsake waza wathi: “Ngumfazi wakho lo! Bekutheni ke uze uthi, ‘Ngudade wethu’?” Wathi uIsake kuye: “Nditsho kuba bendisoyika ukufa ngenxa yakhe.”+
10 Kodwa uAbhimeleki waqhubeka wathi: “Yini na ukuba wenze le nto kuthi?+ Kwithutyana nje elifutshane omnye waba bantu ebengathi ngokuqinisekileyo alale nomfazi wakho, ube ke usizisele ityala!”+
11 Waza ke uAbhimeleki wabayalela bonke abantu, esithi: “Nabani na ochukumisa le ndoda nomfazi wayo uya kubulawa ngokuqinisekileyo!”
12 Emva koko uIsake waqalisa ukuhlwayela imbewu kwelo lizwe,+ yaye wazuza ngaloo nyaka imilinganiselo ephindwe kalikhulu,+ njengoko uYehova wayemsikelela.+
13 Ngenxa yoko yaba nkulu indoda leyo yaza yaqhubeka ihambela phambili ngakumbi nangakumbi, yaya ikhula de yankulu kakhulu.+
14 Yaba nemihlambi yezimvu nemihlambi yeenkomo nabakhonzi abaninzi,+ kangangokuba amaFilisti ayimonela.+
15 Asuka amaFilisti awavingca onke amaqula ababewembile abakhonzi bakayise ngemihla ka-Abraham uyise,+ awadiba ngomhlaba owomileyo.+
16 Ekugqibeleni uAbhimeleki wathi kuIsake: “Mka elumelwaneni lwethu, kuba usuke waba namandla kakhulu kunathi.”+
17 Ngoko uIsake wemka apho, wamisa inkampu kwintlambo yaseGerare+ waza wahlala khona.
18 Yaye uIsake wawemba kwakhona amaqula amanzi ababewembile ngemihla ka-Abraham uyise kodwa avingcwa ngamaFilisti emva kokufa kuka-Abraham;+ kwaye waphinda wawabiza ngamagama awayewabize ngawo uyise.+
19 Bemba abakhonzi bakaIsake kuloo ntlambo baza bafumana apho iqula lamanzi ahlaziyayo.
20 Yaye abalusi baseGerare baxabana nabalusi bakaIsake,+ besithi: “Ngawethu la manzi!” Ngoko ke wathi igama lequla elo yiEsek, kuba basukuzana naye.
21 Bemba elinye iqula, baza baxabana nangalo. Ngoko ke wathi igama lalo yiSitena.
22 Kamva wasuka apho waza wemba elinye iqula,+ kodwa abaxabananga ngalo. Ngoko ke wathi igama lalo yiRehobhoti waza wathi: “Kungenxa yokuba ngoku uYehova usinike indawo ebanzi+ waza wasenza saqhama emhlabeni.”+
23 Wenyuka apho waya eBher-shebha.+
24 UYehova wabonakala kuye ngobo busuku waza wathi: “NdinguThixo ka-Abraham uyihlo.+ Musa ukoyika,+ kuba ndinawe, yaye ndiza kukusikelela ndize ndiyandise imbewu yakho ngenxa ka-Abraham umkhonzi wam.”+
25 Ngako oko wakha isibingelelo apho, wabiza egameni likaYehova+ waza wayimisa khona intente yakhe,+ yaye abakhonzi bakaIsake bemba khona iqula.
26 Kamva uAbhimeleki weza kuye evela eGerare noAhuzati umhlobo wakhe osenyongweni noFikoli intloko yomkhosi wakhe.+
27 Wathi uIsake kubo: “Yini na ukuba nize kum, nandithiyayo nje naza nandindulula elumelwaneni lwenu?”+
28 Bathi ke bona: “Sibonile ukuba ngaphandle kwamathandabuzo uYehova unawe.+ Ngoko ke sathi, ‘Makubekho isifungo sokuzibophelela phakathi kwethu,+ phakathi kwakho nathi, senze umnqophiso nawe,+
29 wokuba akusayi kwenza nto imbi kuthi kanye njengokuba singakuchukumisanga, senze okulungileyo kuphela kuwe ngokuthi sikundulule ngoxolo.+ Ngoku usikelelwe nguYehova.’”+
30 Wandula ke wabenzela itheko baza badla, basela.+
31 Bavuka ekuseni ngentsasa elandelayo baza bafungelana.+ Emva koko uIsake wabandulula baza bemka kuye ngoxolo.+
32 Kwathi ngolo suku bafika abakhonzi bakaIsake bamxelela ngequla ababelembile,+ bathi kuye: “Siwafumene amanzi!”
33 Ngoko ke wathi igama lalo yiShibha. Kungenxa yoko le nto igama leso sixeko liyiBher-shebha,+ unanamhla.
34 Wakhula uEsawu waba neminyaka engamashumi amane ubudala. Waza ke wathabatha umfazi onguYuditi intombi kaBheri umHiti noBhasemati intombi kaElon umHiti.+
35 Yaye bawenza wakrakra umoya kaIsake noRebheka.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Genesis 26
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
“Kukholekile Kuwe Ukwenza Ngaloo Ndlela”
“Uzifihle ngenyameko ezi zinto kwizilumko nakwabo baziingqondi, wazityhilela iintsana.”—LUKA 10:21.
1. Yintoni eyabangela ukuba uYesu avuye kakhulu ngenxa ‘yomoya oyingcwele’? (Jonga umfanekiso osekuqaleni.)
KHAWUBE nombono kaYesu evuya kakhulu ngenxa ‘yomoya oyingcwele.’ Mhlawumbi wayencumile kwaye imincili ibhalwe ebusweni. Kwakwenzeke ntoni? Kaloku wayesandul’ ukuthuma abafundi bakhe abayi-70 ukuba baye kushumayela iindaba ezilungileyo zoBukumkani bukaThixo. Ekubeni kwakukho iintshaba ezinamandla ezazichase iindaba ezilungileyo, wayefuna ukubona ukuba baza kuqhuba njani. Phakathi kwezo ntshaba, singabala ababhali nabaFarisi, ababefunde bade bayityekeza kwaye bekrelekrele. Babefuna abantu bajonge uYesu njengomchweli nje, baze abafundi bakhe bajongwe ‘njengabantu abangenamfundo nabaqhelekileyo.’ (IZenzo 4:13; Marko 6:3) Sekunjalo, aba bafundi babuya bevuya kakhulu. Kaloku babekwazile ukushumayela bechaswa benjalo, nkqu needemon zibhokile! Yintoni eyabanceda baqhubeka bevuya kwaye benesibindi?—Funda uLuka 10:1, 17-21.
Abantu bakaThixo baye baphucula indlela abafundisa ngayo ngokubeka izinto ngendlela elula necacileyo
2. (a) Abafundi bakaYesu babefana njani neentsana? (b) Yintoni eyabanceda baqonda iimfundiso ezinzulu zeBhayibhile?
2 UYesu wathi kuYehova: “Ndiyakudumisa esidlangalaleni, Bawo, Nkosi yezulu nomhlaba, ngenxa yokuba uzifihlile ezi zinto kwizilumko nakwiingqondi, wazityhilela iintsana. Ewe, Bawo, kuba kwakholeka kuwe ukwenza ngaloo ndlela.” (Mateyu 11:25, 26) Kwakutheni ukuze uYesu athi abafundi bakhe ziintsana? Kungenxa yokuba babekulungele ukufundiswa njengabantwana, bengafani nezifundiswa ezingababhali nabaFarisi ezazicinga ukuba ziyazi. Babefunde ukuthobeka kunokuba babe nekratshi. (Mateyu 18:1-4) Ukuthobeka kwabo kwabangela ukuba uYehova asebenzise umoya oyingcwele wakhe ukubanceda baqonde iimfundiso ezinzulu zeBhayibhile. Kwelinye icala, iinkokeli zonqulo zamaYuda ezazifile likratshi zazivalwe amehlo nguSathana nalikratshi lazo.
3. Siza kuthetha ngantoni kweli nqaku?
3 Wayefanele uYesu ukuvuya kangaka! Wayevuyiswa kukubona indlela uYehova afundisa ngayo izinto ezinzulu zeBhayibhile kubantu abathobekileyo, kungakhathaliseki ukuba banemfundo engakanani. UThixo akatshintshanga, le ndlela yokufundisa usayamkela nanamhlanje. Uyibonisa njani loo nto? Kweli nqaku, siza kubona indlela uYehova abafundisa ngayo izinto ezinzulu zeBhayibhile abantu abathobekileyo namhlanje.
UKUCACISA IIMFUNDISO EZINZULU KUBANTU BONKE
4. Ibe luncedo ngaziphi iindlela IMboniselo ebhalwe lula?
4 Kutshanje, intlangano kaThixo iye yabalaselisa indlela ekubaluleke ngayo ukubeka izinto ngendlela elula necacileyo. Makhe sithethe ngemizekelo emithathu onokuyibona kuyo le nto. Okokuqala, sinohlelo lweMboniselo ebhalwe ngendlela elula. * (Funda umbhalo osemazantsi.) Iluncedo kakhulu kubantu abaninzi, kuquka nabo banengxaki nokulufunda ulwimi okanye abangalwazi kakuhle. Iintsapho zifumanisa ukuba abantwana bayiva bhetele le Mboniselo. Abaninzi baye basibhalela bebulela. Omnye udade uthe ebedla ngokoyika ukuphendula kwiSifundo SeMboniselo. Kodwa ngoku akasoyiki! Emva kokusebenzisa uhlelo olubhalwe lula, ubhale wathi: “Ngoku ndigqabaza ndigqabazile, novalo andisenalo! Ndiyambulela uYehova nentlangano yakhe.”
5. Ziziphi ezinye zezinto esinceda ngazo INguqulelo Yehlabathi Elitsha YeZibhalo Ezingcwele ehlaziyiweyo?
5 Okwesibini, sineNguqulelo Yehlabathi Elitsha YeZibhalo Ezingcwele ehlaziyiweyo, ekhululwe ngesiNgesi kwintlanganiso yonyaka kaOktobha 5, 2013. * (Funda umbhalo osemazantsi.) Kolu hlelo izibhalo ezininzi zisebenzisa amagama ambalwa, kodwa intsingiselo ayitshintshanga kwaye kulula ukuyiqonda. Ngokomzekelo, uYobhi 10:1 ebenamagama ayi-27, kodwa ngoku ayi-19, kanti iMizekeliso 8:6 ibinamagama ayi-20, ngoku ayi-13. Zombini ezi vesi zicace nangakumbi kolu hlelo lutsha. Omnye umthanjiswa obekhonza uYehova kangangeminyaka uthe, “Ndisandul’ ukufunda incwadi kaYobhi kuhlelo olutsha, kwaye ndisuke ndangathi ndiyaqala ukuyiva!” Baninzi abaye bathetha into efanayo.
6. Uvakalelwa njani ngengcaciso entsha kaMateyu 24:45-47?
6 Okwesithathu, kutshanje siye saphucula indlela esiziqonda ngayo izibhalo ezithile. Ngokomzekelo, “ikhoboka elithembekileyo neliyingqondi” liye lacaciswa nangakumbi kwiMboniselo kaJulayi 15, 2013. (Mateyu 24:45-47) Eli nqaku lithe ikhoboka elithembekileyo liQumrhu Elilawulayo. Kwaye ‘impahla yendlu’ ngabathanjiswa kunye “nezinye izimvu,” maqela lawo ondliwa likhoboka elithembekileyo. (Yohane 10:16) Siyakuthanda ukufunda ezi mfundiso kwaye siyakuvuyela ukufundisa abanye abantu ngazo! Ziziphi ezinye iindlela uYehova abonisa ngazo ukuba uyayamkela into yokuba abantu bafundiswe ngendlela elula necacileyo?
INGCACISO ELULA YEENGXELO ZEBHAYIBHILE
7, 8. Yiyiphi eminye imizekelo yeengxelo zeBhayibhile ebezimela into enkulu yexesha elizayo?
7 Ukuba sele uneminyaka ukhonza uYehova, kusenokwenzeka ukuba uluphawule utshintsho kwindlela esizicacisa ngayo ezinye iingxelo zeBhayibhile. Bekukade kuqhelekile ukuba ezinye iingxelo zichazwe njengezimela into enkulu yexesha elizayo. Ingxelo ibiye ichazwe ngokuthi ingumfuziselo, ize loo nto iyifuziselayo ibizwe ngokuba yeyokoqobo. Ngaba zikho izizathu ezivakalayo zokuba kucaciswe iingxelo zeBhayibhile ngale ndlela? Ewe zikho. Ngokomzekelo, uYesu wathetha ‘ngomqondiso kaYona umprofeti.’ (Funda uMateyu 12:39, 40.) Wacacisa ukuba ixesha elalichithwe nguYona esiswini sentlanzi lalimela ixesha uYesu awayeza kulichitha engcwabeni.
Ukholo lwethu luyomelela xa sifunda ezi ngxelo zeBhayibhile kunye noko zikufuziselayo
8 Zikho nezinye iingxelo zeBhayibhile ebezimela into enkulu yexesha elizayo. Umpostile uPawulos wazichaza zaliqela. Ngokomzekelo, ulwalamano olwaluphakathi kuka-Abraham kunye noHagare noSara lwalumela ulwalamano olwaluphakathi koYehova kunye namaSirayeli okoqobo nenxalenye esezulwini yentlangano kaThixo. (Galati 4:22-26) Ngendlela efanayo, umnquba, itempile, uMhla Wocamagusho, umbingeleli omkhulu nezinye izinto ekuthethwa ngazo kuMthetho ‘zazisisithunzi sezinto ezilungileyo eziza kuza.’ (Hebhere 9:23-25; 10:1) Ukholo lwethu luyomelela xa sifunda ezi ngxelo zeBhayibhile kunye noko zikufuziselayo. Kodwa ngaba loo nto ithetha ukuba bonke abantu, iziganeko, nezinto ekuthethwa ngazo eBhayibhileni zingumfuziselo wenye into?
9. Ingxelo yeBhayibhile ethetha ngoNabhoti ibikade ichazwa njani ngaphambili?
9 Ngaphambili, iincwadi zethu bezikade zisithi umntu, isiganeko okanye into nganye echazwe kwezinye iZibhalo zingumfuziselo. Ngokomzekelo, uKumkanikazi uIzebhele ongendawo wayalela ukuba kubulawe uNabhoti ukuze umyeni wakhe, uAhabhi, azifumanele isidiliya sikaNabhoti. (1 Kumkani 21:1-16) Ngo-1932, IMboniselo yesiNgesi yathi uAhabhi noIzebhele babefuzisela uSathana nentlangano yakhe, uNabhoti efuzisela uYesu, kwaye ukufa kukaNabhoti kona kufuzisela ukubulawa kukaYesu. Kodwa ke, ngo-1961, incwadi ethi “Let Your Name Be Sanctified,” yathi uNabhoti wayefuzisela abathanjiswa kwaye uIzebhele efuzisela iNgqobhoko. Kwaye ukutshutshiswa kukaNabhoti nguIzebhele kwakufuzisela ukutshutshiswa kwabathanjiswa ngemihla yokugqibela. Ezi ngcaciso zaluqinisa ukholo lwabantu bakaThixo kangangeminyaka emininzi. Kutheni ke ngoku sizichaza ngendlela eyahlukileyo izinto?
10. (a) Ikhoboka elithembekileyo lilumka njani xa licacisa iingxelo zeBhayibhile ezithile? (b) Yintoni ezigxininisa kuyo iincwadi zethu kule mihla?
10 Kule minyaka idluleyo, uYehova uye walinceda “ikhoboka elithembekileyo neliyingqondi” ukuba lilumke. Njani? Ngoku ikhoboka elithembekileyo liyakuphepha ukuchaza ingxelo yeBhayibhile njengefuzisela enye into, ngaphandle kwaxa kukho isizathu esicacileyo esikwiZibhalo sokwenjenjalo. Ezinye iingcaciso zangaphambili zezinto ezifuziselayo nezokoqobo bekunzima ukuziqonda, ukuzikhumbula nokuzisebenzisa. Okubaluleke nangakumbi kukuba, xa bekugxininiswa kakhulu kwintsingiselo efuziselayo yeengxelo zeBhayibhile, ibiye ingacaci eyona nto siyifundayo kuzo. Ngenxa yoko, kule mihla iincwadi zethu zigxininisa kwizifundo ezilula eziphathelele ukholo, ukunyamezela, ukuzinikela kuThixo nezinye iimpawu esinokuzifunda kwiingxelo zeBhayibhile. *—Funda umbhalo osemazantsi.
11. (a) Siyiqonda njani ngoku ingxelo ethetha ngoNabhoti, kwaye umzekelo wakhe usinceda njani? (b) Kutheni kunqabile kutshanje ukuba iincwadi zethu zithethe ngezinto ezifuziselayo? (Jonga “Imibuzo Evela Kubafundi” ekule Mboniselo.)
11 Ngoku itsho yacaca kwaye yalula indlela esiyiqonda ngayo ingxelo ethetha ngoNabhoti. UNabhoti akazange abulawe ngenxa yokuba efuzisela uYesu okanye abathanjiswa. Kunoko, wafa ngenxa yokuba wayezimisele ukuhlala ethembekile kuThixo. Waqhubeka ewuthobela uMthetho kaYehova nangona wayetshutshiswa kabuhlungu ngumlawuli onamandla. (Numeri 36:7; 1 Kumkani 21:3) Ungumzekelo omhle nyhani kubo bonke abakhonzi bakaThixo bale mihla ekusenokwenzeka ukuba banyamezela intshutshiso efanayo. (Funda eyesi-2 kuTimoti 3:12.) Onke amaKristu ayakwazi ukusiqonda, ukusikhumbula nokusisebenzisa eso sifundo, lutsho lomelele ukholo lwawo.
12. (a) Ngaba iingxelo zeBhayibhile zinemfundiso eluncedo kuphela, azinayo enye intsingiselo? (b) Kutheni sikwazi ukuzibeka zicace izinto kwanaxa zinzima? (Jonga umbhalo osemazantsi.)
12 Ngaba loo nto ithetha ukuba iingxelo zeBhayibhile zinemfundiso eluncedo kuphela, azinayo enye intsingiselo? Akunjalo. Kodwa kunokuchaza iingxelo zeBhayibhile ezithile njengezifuzisela ezinye izinto, ngoku iincwadi zethu zithetha kakhulu ngendlela ingxelo yeBhayibhile edibana ngayo nenye. Ngokomzekelo, xa sisiva ukuba uNabhoti wathembeka kwanaxa wayetshutshiswa de wabulawa, sitsho sikhumbule ukuthembeka kukaKristu nabathanjiswa. Noko ke, sikhumbula ‘nabezinye izimvu’ abaninzi abaye bathembeka. Izicacele into yokuba uYehova usifundisa ngendlela elula. *—Funda umbhalo osemazantsi.
INGCACISO ELULA YEMIZEKELISO KAYESU
13. Yiyiphi imizekelo ebonisa ukuba indlela esiyichaza ngayo ngoku imizekeliso kaYesu ilula kwaye icacile?
13 Akakho umntu ofikayo kuYesu Kristu ngokufundisa. Wayekuthanda ukufundisa ngemizekeliso. (Mateyu 13:34) Imizekeliso iyasebenza kuba yenza izinto ekunzima ukuziqonda zibe lula kwaye zichukumise iintliziyo zethu. Kangangeminyaka, iincwadi zethu bezicacisa imizekeliso kaYesu ngendlela elula necacileyo. Ngokomzekelo, IMboniselo kaJulayi 15, 2008, isinceda siwuqonde kakuhle umzekeliso kaYesu wegwele, owokhozo lwemostade nowomnatha orhuqwayo. Ngoku sitsho sabona ukuba le mizekeliso ibhekisela kuBukumkani bukaThixo, obuye banceda abantu abaninzi balibhebhetha eli hlabathi lingendawo baza baba ngabafundi bakaKristu.
Imizekeliso iyasebenza kuba yenza izinto ekunzima ukuziqonda zibe lula kwaye zichukumise iintliziyo zethu
14. (a) Sasiwuchaza njani umzekeliso womSamariya olungileyo? (b) Siwuqonda njani lo mzekeliso kaYesu ngoku?
14 Sinokuwaqonda njani amabali aneenkcukacha awabaliswa nguYesu? Amanye awo afuzisela okuthile okanye asisiprofeto. Amanye asifundisa izinto ezinokusinceda. Kodwa sinokwazi njani xa ibali lifuzisela okuthile naxa lingafuziseli? Impendulo iye yacaca kule minyaka idluleyo. Ngokomzekelo, khawucinge ngendlela esasidla ngokucacisa ngayo umzekeliso kaYesu womSamariya olungileyo. (Luka 10:30-37) Ngo-1924, IMboniselo yathi umSamariya wayefuzisela uYesu kwaye indlela ehlayo isuka eYerusalem isiya eYeriko yayimela imeko yabantu eyaya isiba mbi ukususela kwimvukelo yase-Eden. Izihange ezikule ndlela zazifuzisela iinkampani ezinkulu kunye noosomashishini abangoohlohl’ esakhe, umbingeleli nomLevi befuzisela iNgqobhoko. Kodwa kule mihla, iincwadi zethu zisebenzisa lo mzekeliso ukukhumbuza onke amaKristu ukuba angabi namkhethe. Simele sincede bonke abasweleyo, ngokukodwa xa kufikwa kumba wokubafundisa inyaniso ngoThixo. Kuyasivuyisa ukubona indlela uYehova ayenza icace ngayo inyaniso.
15. Siza kuthetha ngantoni kwinqaku elilandelayo?
15 Kwinqaku elilandelayo, siza kuthetha ngomzekeliso kaYesu weentombi ezinyulu ezilishumi. (Mateyu 25:1-13) UYesu wayefuna abalandeli bakhe bemihla yokugqibela bawuqonde njani lo mzekeliso unamandla? Ngaba bonke abantu, izinto okanye iziganeko ekuthethwa ngazo kulo mzekeliso zifuzisela umntu okanye into enkulu yexesha elizayo? Okanye ngaba wayefuna ukusifundisa izinto eziza kusinceda kule mihla yokugqibela? Siza kubona.
^ isiqe. 4 Uhlelo olwenziwe lula lwesiNgesi luqale ukubakho ngoJulayi 2011. Ukususela ngoko, luye lwafumaneka nangezinye iilwimi ezimbalwa.
^ isiqe. 5 Uhlelo oluhlaziyiweyo luza kufumaneka nangezinye iilwimi.
^ isiqe. 10 Ngokomzekelo, incwadi ethi Xelisa Ukholo Lwabo ibalisa ngabantu abayi-14 ekuthethwa ngabo eBhayibhileni. Le ncwadi igxininisa kwizinto esinokuzifunda, kungekhona kwizinto ezifuziselayo.
^ isiqe. 12 ILizwi likaThixo linazo nezinye izinto ekunokubonakala “kunzima ukuziqonda,” njengezinye zeencwadi zikaPawulos. Sekunjalo, bonke ababhali beBhayibhile baphefumlelwa ngumoya oyingcwele. Umoya kaThixo uyawanceda amaKristu okwenene anamhlanje ukuba ayiqonde iBhayibhile, “kwanezinto ezinzulu zikaThixo.”—2 Petros 3:16, 17; 1 Korinte 2:10.


text:
UMFUNDI weendaba kwi- Nkqubela FM u-Kholeka August unephupha lokwaziwa kuMzantsi Afrika wonke uphela.
Lenzwakazi yase NU6 ineminyaka engamashumi amabini anesihlanu (25) yaqala ukufunda iindaba kwesisikhululo ngo 2008.
U-August uthe uyawuthanda umsebenzi wakhe.
“Ndithanda ukufunda izinto ezintsha yonke imihla, kunye nokudibana nabantu abohlukileyo,” u-August utshilo.
U-August ufunde izifundo zosasazo [Broadcasting] e-MSC College ngo 2006 ukuya ku 2008. Ngo 2009 wafundelaubuntatheli [Journalism] e-Media Workshop.
“Ukukhula kwam ndandifuna ukubayi-charted accountant, kodwa ngenxa yezifundo endazenza esikolweni zange ndikwazi.”
Wongeze ngelithi ufuna ukuba ngumfundi weendaba owaziwayo.
“Nangona ndifunda iindaba zesingesi, ndiyayithanda indlela u-Noxolo Grootboom afunda ngayo iindaba,” utshilo.
“Ndinqwenela ukufana naye, ndaziwe kuMzantsi Afrika wonke.”
Uthe ungena ngentsimbi yesithandathu ekuseni aphume ngeyisihlanu malanga ngoMvulo ukuya ngoLwesihlanu. Loxa engena ngeyesibhozo ekuseni aphume ngeyeshumi elinambini ngempelaveki.
“Imali kwisikhululo sasekuhlaleni ayibhekephi kodwa uyakwazi ukuphila ngayo.”
Ubenamazwi engcebiso kubantu abafuna ukufunda iindaba.
“Ndicebisa umntu ahlale esikolweni. Abe ngumntu othanda ukufunda nokuba ufunda amaphepha ndaba. Ukuthande nokuthetha.”


text:
Xa ujonga kumaxesha angaphambili ezilalini - noxa nje ayengaxhaphakanga kakhulu amathuba engqesho yasemlungwini - lowo ufumene inxiwa wayekwazi ukuzakhela uronta ebuncinaneni.
Ngelo xesha langaphambili, ukuze ubenoronta kwakufuneka utene ngodaka, uyokupha ingca, kugawulwe iilantyi zilandeliswe ngeepali. Emva koko wawukwazi ukuthengisa nokuba lithokazi lenkomo, uthenge iifestile, ucango, igqongo kwanentambo yokuthunga emva koko ubize ingcibi ikwakhele uronta, ze uyihlawule ngethokazi legusha okanye elebhokhwe.
Ngenxa yokutshintsha kwamaxesha nokunqongophala kwamacebo okuphila asezilalini, ngoku amatyotyombe akekho kufuphi nasezidolophini okanye ezilokishini kuphela. Akhona nasezilalini.
I’solezwe lityelele amakhosikazi amabini, eelali ezohlukeneyo, ahlala ematyotyombeni kwezo lali.
Utyelelo lwethu lokuqala lube kuNomonde Rixana waseNqonqweni ePeelton, eQonce, ohlala kwityotyombe nabazukulwana abahlanu. Imeko imaxongo kweli khaya kwaye uRixana uthi kuba kubi kwaphela mhla kuna imvula.
“Ndihlala kweli tyotyombe kuba andinantsiba zokwakha indlu. Owona mvuzo endinawo ngulo wemali yesibonelelo sabantwana.
Uhlobo endihlala ngalo yintlungu. Akumnandanga ukukhulisa abantwana abancinci kwityotyombe,” utshilo uRixana.Uthi kwinkqubo yokwakhiwa kwezindlu zohlobo lweRDP ePeelton, akazange axhamle ngenxa yokuba kwathiwa inxiwa awayekulo wayengahlelanga ngokusemthethweni kulo.
“Noxa ndiye ndazokuhlala kwisiza sesihlobo sam, andikayakhelwa indlu yeRDP. Abantu balapha elalini banezindlu zabo, bakwanazo nezindlu zeRDP. Mna ndihlala etyotyombeni kodwa andinayo indlu yeRDP.“Bunzima ubomi kum, ndiphila ngamabona-ndenzile. Ukuze ndithenge ukutya kufuneka ndilinde imali yesibonelelo sikarhulumente yabazukulwana,” utshilo uRixana.
Utyelelo lwesibini lubekusapho lakwaMehlwana eMambabaleni eZingqayi, eGcuwa, oluhlala kwityotyombe kule lali.
Kweli tyotyombe kuhlala uMaliviwe Mehlwana (31) kwakunye nomama wakhe uNovusile. Ibhedi inye kweli tyotyombe, ilala uNovusile onesifo sentliziyo. UMaliviwe yena, naye okhathazwa yimpilo yokugula ngengqondo, ulala phantsi esebenzisa ikhuko nomatrasi.
UNovusile uthi: “Sihleli ebugxwayibeni. Intliziyo yam ibuhlungu ngenxa yemeko yobomi endibuphilayo. Into endiyibonayo kukuba ndakuse ndibhubhe ngenxa yentliziyo. Ndihleli kweli tyotyombe ukusukela ngo1996.”
“Ndiyazidela nokuba sele ndiphakathi kwabanye oomama, ngenxa yentlupheko. Ukuze sitye silinda le mali yokugula kukaMaliviwe. Kwalo mali kaMaliviwe isandula ukufika. Ndiyagula kodwa andikwazi nokufumana imali yesibonelelo sabagulayo. Ndicela urhulumente andibonelele ngendlu,” utshilo uNovusile.
Isithethi kwisebe lokuhlaliswa koluntu eMpuma Koloni uLwandile Sicwetsha usoloko ekhuthaza oosomashishini, ooceba neenkokeli zokuhlala ukuba bazise isebe xa kukho abantu abaziimpula zikalujaca ezingenandawo yokufihla intloko. USicwetsha uthi isebe linenkqubo yokwakhela izindlu abantu abadandathekileyo.
Le nkqubo ihlola imeko yolo sapho phambi kokuba kwenziwe isigqibo sokwakha.


text:
ULUTSHA LUYABUZA
Ndingenza Njani Ukuze Ndilale Ngokwaneleyo?
IBhayibhile ithi: “
Kulunge ngakumbi ukuzalisa isandla ngokuphumla kunokuzalisa izandla zozibini ngomsebenzi onzima ngokusukelana nomoya.” (INtshumayeli 4:6).” Ukungalali ngokwaneleyo kkukwenza ungakwazi ukucinga nokusebenza kakuhle!
“Ukuba andilalanga ngokwaneleyo, ndiyatyhafa, ndingakwazi nokucinga kakuhle!”
—URachel ona-19.
“Malunga no-2:00 p.m., ndiye ndidinwe kakhulu kangangokuba ndide ndinqwale ndisancokola nomntu!”—UKristine, ona-19.
Ngaba ufuna ukulala ngokwaneleleyo? Nazi ezinye zezinto ezithethwa ngoontanga bakho.
Kuphephe ukulala ezinzulwini zobusuku. UCatherine ona-18 uthi: “
Kutshanje ndiye ndazama ukulala ngethuba.”
Yeka ukuncokola ngeesms. URichard ona-21 uthi: “
Ngamanye amaxesha abahlobo bam baye bandifowunele okanye bandithumelele iisms ebusuku, kodwa ngoku ndiye ndiyiqhawule incoko ukuze ndilale.”
Walawule amaxesha olala novuka ngalo. UJennifer ona-20 uthi: “
Kutshanje ndizama ukulala ngexesha elifanayo zonke iintsuku, kukwanjalo nangelokuvuka.”
Ukuze Uphumelele: Zama ukulala iiyure zibe sibhozo ngosuku.
Ininzi into onokuyizuza ngokuzipha ixesha elaneleyo lokulala. Khumbula, ukuba sempilweni kuza kukunceda uzive ukhaphukhaphu, ucinge kakuhle uze uzenze kakuhle izinto.
Ngokungafaniyo nezinye izinto, unako ukuwulawula umzimba wakho. UErin ona-19 uthi: “
Ekuqgibeleni, impilo yakho ixhomekeke kumntu omnye”


text:
Le nguqulelo intsha iinguqulelo ezimbini eziphambili kunye amaqashiso bug fixes ziquka.
Eyona tshintsho lubalulekileyo yindibaniso ye Java nenkqubo WordPress GetText, leyo yindlela WordPress (kunye nemixholo, aze plugins) ukubonelela iinguqulelo lwasekhaya ngokwabo. Oku kwenziwa isibini lwefayile (ngokuba iifayile .po / .mo ngenxa ukwandiswa zabo) equka uluhlu lwamagama iguqulelwe ukuba software ziquka.
Yintoni ngoku Transposh ayenzayo ukusebenzisa wathi iifayile, ngoko ke ukuba une iifayile aguqulelayo WordPress ukuya Spanish, baya kuqala kunye Transposh uya kusebenzisa iifayile ukwenza inguqulelo elilujongano Spanish. Kutheni ngcono oku? kukho izizathu ezimbalwa, omnye kukuba ngamanye amaxesha yenza iinguqulelo apho kwanzima ngaphambili, omnye kukuba nguqulelo oluntu kwaye kuthathwa echanileyo, yokugqibela kukuba linokususa ambolombini ingakumbi umtya elifutshane afana namagama ngenyanga kunye nezishunqulelo usuku.
Ungayifumana njani le .po / .mo iifayile, ulwazi nangaphezulu malunga nendlela inokufumaneka lo msebenzi xa http://trac.transposh.org/wiki/UsingGetText.
Lo msebenzi osemqoka likwabandakanya yecebo inkqubo ye cache kwi-CD ye Java, ngoku sixhasa xcache kwaye eaccelarator ukongeza yalawo APC inkxaso. Olu guqulelo lusebenzisa ukumelwa compact nangaphezulu data uphucula usebenziso yokusebenza nokunciphisa memory.
lebug Okuninzi kolu guqulelo:
- Tags liphuma efini usazise ngoku eguqulelwe ubunzima aguqulele
- Ukuqingqa ngenxa sneaky “akukho header Java elisebenzayo” khupha, ukuba ufumana “silela” zidweliswe kabini izicwangciso ukhetho widget yakho, nceda ukucima widgets / ifayile tpw_deafult.php
- Ukuqingqa MS ukuguqulela utyekelo ukongeza isithuba engaphezulu translation japan
- bug esisigxina kunye noluhlu ipali CSS widget ekuthinteleni imboniselo kweflegi
Siye awuyitshintshanga le site kubeko kancinci ukuze ubone ifidi Uphuhliso neenguqu ngexesha yefashoni yokwenene.
Ilindele feedbacks zakho olu guqulelo.
Gqiba: A bug yafunyanwa xa usebenzisa Java ngaphandle cache, ukuba phinda iinguqulelo, okanye awukwazi ukubona iinguqulelo ngaphambili, nceda ukuyifaka le Java ukusuka wordpress.org, echwetheza kukho ngoku esisigxina. Enkosi Nicholas ngokuchaza olu.


text:
YINTONI EFUNDISWA YIBHAYIBHILE?
Yiyiphi Inyaniso Ngokuphathelele UThixo? (Inxalenye 2)
Khawuphawule isizathu sokuba kubalulekile ukwazi nokusebenzisa igama likaThixo. Printa le PDF uze uphendule imibuzo.
Okungakumbi
Ubhaptizo Nolwalamano Lwakho NoThixo (Inxalenye 1)
Kutheni amaKristu kufuneka ebhaptiziwe? Yintoni efanele ikhuthaze amaKristu ukuba abhaptizwe?
Sondela KuThixo Ngomthandazo (Inxalenye 2)
Funda oko kuthethwa yiBhayibhile ngendlela nexesha esinokuthandaza ngalo.
Lumele Ngokuqinileyo Unqulo Lokwenyaniso (Inxalenye 2)
Unokuzichaza njani ngobuchule iinkolelo zakho kwangaxeshanye uzihlonele iimbono zabanye?